Squall & Rinoa – Kisah Cinta Paling Agung Dalam Sejarah Video Game!

Sempena 14 Februari, hari meraikan kasih sayang, inilah kisah cinta paling agung pada pendapat penulis.

Tanggal 11 Februari 2019, genap sudah 20 tahun alkisah Final Fantasy VIII (FF8) yang menampilkan kisah cinta teragung antara Squall dan Rinoa.
Final Fantasy VIII – Karya Menakjubkan Pada Zamannya
Siri ke-8 Final Fantasy ini muncul pada tahun 1999 dan dibangunkan oleh SquareSoft (sekarang dikenali sebagai Square Enix) memperkenalkan permulaan baru dalam era dunia RPG (role-playing games) dari segi teknikal, bukan sahaja dari grafik dan visual malah, game pertama menampilkan karakter berskala manusia sebenar tidak seperti karakter bersaiz mini.

Karakter-karakter FF8 ini direka oleh Tetsuya Nomura dan Yusuke Naora selaku pengarah seni menggunakan teknik motion capture di dalam full-motion video (FMV) mereka iaitu teknologi yang amat baru pada masa itu yang akhirnya digunakan untuk filem animasi tampak realistik, Final Fantasy: The Spirits Within.

Final Fantasy 8 juga memperkenalkan lagu tema yang menggunakan vokal pertama kali dalam sejarah francais ini melalui lagu Eyes On Me ciptaan komposer legenda Nobuo Uematsu dan dinyanyikan oleh penyanyi popular Hong Kong ketika itu iaitu Faye Wong.
Lagu ini adalah antara kerjasama pertama luar biasa kerana ketika itu, Jepun memang terkenal dengan sifat mereka yang tidak membenarkan pihak luar masuk campur di dalam hasil kreatif mereka tetapi Uematsu menegaskan lagu ini adalah permulaan utama untuk memperkenalkan siri Final Fantasy di sudut mata peminat game seluruh dunia khususnya dan ia berjaya membuktikannya dengan jualan lebih 400,000 unit untuk lagu single Eyes On Me, sekaligus menyaksikan sejarah tercipta sebagai jualan tertinggi lagu bertemakan videogame sepanjang zaman.
Legenda Cinta Diabadikan Di Logo FF8
Adakah ianya suratan atau kebetulan, Final Fantasy 8 dikeluarkan 3 hari sebelum menjelang Hari Valentine dengan game yang sangat berlainan temanya berbanding siri Final Fantasy sebelumnya. Final Fantasy 8 menumpukan tema ke arah kisah cinta antara Squall Leonhart dan Rinoa Heartilly yang penuh konflik dan warna warni.
Final Fantasy 8 merupakan antara game terbaik menggunakan tema cinta di dalam naratif dan berjaya menyeimbangkan misi asal game ini sendiri untuk menewaskan ahli sihir Ultimecia. Kisah percintaan mereka sangat bermakna sehingga diabadikan di dalam logo Final Fantasy 8 itu sendiri yang direka oleh Yoshitaka Amano, pelukis terkenal seantero Jepun dan pereka konsep asal karekter siri Final Fantasy sebelumnya.
[HATI-HATI: SPOILER BAGI YANG BELUM BERMAIN FINAL FANTASY 8]
Pertembungan Dua Dunia – Gabungan Pendiam dan Periang
Dari kiri: Seifer, Rinoa dan Squall
Squall Leonhart dan Rinoa Heartilly – karakter-karakter utama FF8 ini adalah dua insan dari dunia yang sangat berlainan, dah macam klise pada awal permulaan cerita. Squall ialah seorang pemendam dan suka menyendiri dan juga pelajar cemerlang Balamb Garden serta pengendali senjata paling susah dikawal iaitu Gunblade, dikenali oleh rakan-rakan Balamb kerana ketegasan, karisma dan sikapnya yang suka terawang-awang dalam dunianya sendiri.
Manakala Rinoa Heartilly, anak kepada General Caraway dari republik Galbadia dan ketua pemberontak ‘The Forest Owl’ untuk membebaskan cengkaman bandar Timber dari kekejaman tentera Galbadia. Rinoa merupakan seorang suka bersosial dan bebas meluahkan perasaannya. Namun, Squall dan Rinoa berkongsi suatu semangat yang sama. Kedua-duanya yang sangat keras hati dan mengambil berat pada orang-orang di sekelilingnya.

Permulaan cerita mereka bukanlah kisah cinta pandang pertama. Perjumpaan pertama mereka di lantai tari agak mengujakan Squall ketika mereka bertentang mata buat pertama kali dengan gaya berani Rinoa mengajak Squall menari selepas melihat tahi bintang di langit. Perasaan suka sama suka itu tidak bertahan lama bila Squall mendapat tahu Rinoa berada di Balamb Garden untuk berjumpa dengan musuh ketatnya Seifer, yang merupakan buah hati Rinoa untuk berjumpa dengan pengetua Cid dalam meminta bantuan dalam aktiviti pemberontakan mereka.
Squall dan rakan misinya dihantar menolong Rinoa dan kumpulannya tetapi misi ini sangat menjengkelkan Squall dan menganggap Rinoa seorang gadis yang manja dan tidak ambil peduli tentang perjuangannya. Rinoa berasa kecil hati dengan Squall dan menganggapnya sebagai seorang yang kejam dan tidak ada hati dan perasaan.
Squall ada sebabnya kenapa dia seorang pendiam
Sepanjang perjalanan naratif, Squall tidak boleh berenggang dengan Rinoa kerana sudah tertakluk dalam kontrak antara Balamb Garden dan The Forest Owl untuk bekerjasama sehingga kemerdekaan Timber dicapai. Jadi, Squall tiada pilihan untuk menurut arahan dari pihak Rinoa sebagai klien terbesar Balamb Garden.
Namun, di sepanjang perjalanan cerita, pelbagai konflik timbul. Kemunculan ahli sihir Edea mempengaruhi Republik Galbadia berjaya menculik Rinoa dan hampir membunuhnya tetapi berjaya diselamatkan oleh Squall dan rakan-rakannya. Karisma kepimpinan Squall sangat menyerlah bermula masa itu walaupun dia masih lagi bersikap dingin dengan rakan-rakan misinya. Meskipun kawan-kawannya sudah masak dengan perangai Squall, tapi Rinoa masih lagi menganggap Squall agak kurang ajar berdasarkan perangainya itu.
Jejaka Yang Melindungi Hatinya Nan Satu
Squall menggunakan Gunblade yang mempunyai lambang Griever iaitu bermotifkan singa. Lambang itu juga tertera di cincin Squall yang dijadikan kalung oleh Rinoa
Rinoa dapat melihat sisi Squall yang sangat mengambil berat pada rakannya apabila Squall dipertemukan kembali dengan rakan misinya Selphie yang terpisah di tengah-tengah misi menyelamatkan sekolah mereka. Squall meluahkan perasaan lega kerana semua anak buahnya selamat dan Rinoa menganggap Squall tidaklah seteruk seperti yang disangka.
Squall bersetuju untuk membantu Selphie menyambut pesta tahunan sekolah dan menyebabkan semua kawan-kawannya yang lain terkejut dengan keputusan Squall tetapi mereka faham Squall membuat semua itu untuk menceriakan Selphie setelah cawangan Trabia Garden dimusnahkan oleh ahli sihir Edea. Rinoa cuba berbaik dengan Squall tetapi Squall masih lagi jauh hati dengan tuduhan melulu Rinoa lalu menyebabkan proses untuk berbaik-baik tidaklah semudah yang disangkakan.
Di pesta tahunan sekolah, rakan-rakan Squall membuat komplot untuk Rinoa dan Squall berbaik semula. Hubungan kembali tegang apabila Rinoa menegur Squall supaya lebih terbuka untuk berkongsi apa-apa perkara merunsingkan bersama rakan-rakan lain tapi bukan mudah untuk Squall untuk berbuat begitu kerana sifatnya yang tidak suka bergantung dengan orang lain dan menyebabkan Rinoa merajuk. Squall cuba untuk melarikan diri daripada meluahkan perasaannya kerana kisah silam Squall yang amat bergantung kasih pada kakak angkatnya, Ellone tiba-tiba menghilangkan diri.
Squall bertemu dengan Squall muda
Ini menyebabkan dia patah hati dan menyalahkan dirinya sendiri yang terlalu bergantung kepada Ellone untuk menyayanginya kembali. Mulai hari itu, dia berjanji untuk tidak menyayangi, mengambil berat atau bergantung kepada sesiapa dan menjadikan dirinya yang sekarang yang tidak mementingkan perasaan orang lain. Namun, kemunculan semula Ellone bersama White SeeD agak melegakannya dan menjawab serba sedikit persoalan kenapa Ellone meninggalkannya.
Squall dilantik menjadi Ketua Balamb Garden dan sangat sibuk sehingga dia terlupa tentang kontraknya bersama Rinoa iaitu menumpukan fokus untuk menewaskan Edea. Apa yang mengejutkan Squall, dia mengetahui Edea adalah wanita yang pernah menjaganya dan rakan-rakannya di rumah anak yatim Edea’s House tetapi Edea telah dirasuk oleh ahli sihir dari masa hadapan bernama Ultimecia. Sekali lagi, Rinoa kagum dengan keberanian Squall untuk terus menewaskan Ultimecia walaupun dia tahu perjuangan kali ini akan melibatkan pengorbanan orang yang dia sayangi.
Ketika dalam perjalanan ke Edea’s House untuk mencari jawapan, kapal mereka dijumpai oleh tentera Galbadia dan telah diserang. Dalam keadaan kelam kabut, Zell, rakan Squall membuat permintaan pelik untuk meminjam cincin kegemarannya.  Squall tiada masa untuk bertanyakan tujuan sebenar Zell meminjam cincinnya kembali memimpin rakan-rakan Balamb yang lain menewaskan tentera Galbadia dan menceroboh masuk Galbadia Garden yang ketika itu di bawah arahan Seifer yang dirasuk oleh ahli sihir Edea. Rinoa mengalami kemalangan dan hampir terjatuh dari kapal udara Balamb. Squall dihentak dilema antara kedudukannya sebagai ketua dan Rinoa. Dia tidak boleh mengambil keputusan peribadi yang mementingkan dirinya sendiri lalu membuat keputusan untuk tidak pedulikan Rinoa.
Rinoa berpaut di hujung kapal Balamb
Rakan-rakan Squall marah atas tindakannya dan berkeras menyuruh Squall menyelamatkan Rinoa. Atas kerjasama semua orang yang kembali bersemangat mendengar ucapan ketua mereka, Squall berjaya menyelamatkan Rinoa dan mengalahkan tentera Galbadia. Rinoa mengucapkan terima kasih pada Squall setelah diselamatkan. Squall beri alasan dia cuma selamatkan Rinoa sebab Rinoa masih lagi klien terbesar Balamb Garden walaupun dalam hatinya dia sangat bimbangkannya.
Rinoa dengan gembiranya menunjukkan cincin ‘Griever’ yang diberikan oleh Squall kepada Zell sebentar tadi terikat kemas di rantai leher Rinoa. Rupa-rupanya ini semua rancangan Rinoa yang mahukan cincin tu. Squall yang di dalam hati terasa macam nak bunuh kawan dia cuma mampu berkata, “jagalah cincin tu baik-baik” sebab itu cincin kegemarannya dan masih berasa hairan dengan kesungguhan kawan-kawannya cuba mendekatkan dia bersama Rinoa. Ketika mereka menyelinap masuk ke kapal udara Galbadia, mereka berjaya menewaskan Ahli Sihir Edea, tetapi Ultimecia berjaya keluar dari Edea dan merasuk Rinoa, menyebabkan Rinoa berada di dalam koma.
Pagi Yang Gelap…

Squall sangat tertekan dengan keadaan Rinoa dan kecewa dengan dirinya sendiri kerana sekali lagi hampir kehilangan orang yang dia sayangi terpaksa menyembunyikan perasaannya kerana sebagai ketua Balamb Garden, dia tidak boleh menunjukkan dirinya lemah. Tidak semena-mena dia sangat rindukan suara Rinoa dan keletahnya yang sangat menjengkelkan dan sangat menyenangkan hatinya. Edea mencadangkan satu-satunya orang yang boleh menyelamatkan Rinoa ialah Ellone yang kini berada di Esthar, negara yang sukar dilalui dari udara kerana sifat negara prejudis dan tidak mempercayai negara lain.
Terdesak dan tidak mahu menyusahkan orang lain, Squall membuat pilihan untuk meninggalkan semua dan rakan-rakannya di Balamb Garden dan mendukung Rinoa yang sedang berjalan kaki ke Esthar melalui jalan darat terdekat di Great Salt Lake. Dalam perjalanannya, Squall meluahkan segala perasaannya kepada Rinoa yang tidak sedarkan diri. Dia mengakui dia seorang yang pengecut dan takut dengan tanggapan orang lain terhadapnya. Cuma Rinoa sahaja yang berjaya melembutkan hatinya. Di akhir jalan, Squall ditahan oleh rakan-rakannya dan Edea untuk turut serta dalam misi Squall untuk menyelamatkan Rinoa.
Squall bertemu Ellone di Lunar Base
Di sana, Squall dan Rinoa dibawa ke angkasa lepas di Lunar Base untuk bertemu Ellone tetapi Rinoa dirasuki Ultimecia berjaya merampas sut angkasa dan keluar dari Lunar Base untuk membuka Adel’s Tomb Seal yang melepaskan ahli sihir Adel, seorang ahli sihir kejam yang pernah memerintah Esthar dan raksasanya kembali ke Esthar. Ketika semua penghuni Lunar Base melarikan diri ke bumi dengan pod penyelamat, Squall dengan bantuan Ellone yang mempunyai kuasa psikik, berjaya mengesan lokasi Rinoa yang hilang di angkasa lepas dengan tangki oksigen yang hampir kosong.
Rinoa tersedar dari pengsan selepas mendengar suara Squall memanggilnya. Rinoa membuka matanya dan melihat cincin pemberian Squall terapung di hadapannya dan ketika itu Squall berjaya mendapatkan Rinoa. Dengan keadaan oksigen yang yang hampir habis, Squall amat bertuah menjumpai kapal angkasa Ragnarok yang ditinggalkan selepas misi mengurung ahli sihir Adel di Lunar Base.
Dalam perjalanan mereka kembali ke Esthar, Squall berkongsi perasaan mengenai kebimbangannya tentang kehilangan orang yang tersayang. Rinoa ketika berada di riba Squall mengingatkannya yang dia sangat selesa, tersangat gembira, tersangat benci dan tersangat kecewa dengan Squall. Seperti biasa, Squall berlagak seperti biasa dan berkata dia bukan ibu Rinoa untuk Rinoa duduk selesa di atas ribanya dan menyuruh Rinoa duduk di sebelahnya.
Squall menyelamatkan Rinoa di Sorceress Memorial
Squall mendapat panggilan mengejut dari pihak Hyne Descendent di Esthar memberitahu Rinoa perlu dikurung di Sorceress Memorial apabila tiba di Esthar kerana Rinoa telah dirasuk oleh Ultimecia dan dia boleh mengambil alih tubuh Rinoa pada bila-bila masa. Rinoa ketakutan mendengar berita itu dan Squall hanya mampu memeluknya erat untuk menenangkannya. Jejaka itu juga tidak mahu menerima kenyataan setelah dia begitu merinduinya dan bersusah payah menyelamatkannya, kini Rinoa terlepas kembali dari genggamannya.
Setibanya di Sorceress Memorial, Squall merayu pada Rinoa supaya jangan meninggalkannya tetapi Rinoa bertegas dengan keputusannya. Squall merasa amat kecewa dan berjumpa kembali dengan rakan-rakannya. Setelah mendengar cerita dari Squall mengenai Rinoa, rakan-rakannya amat marah dengan keputusan Squall meninggalkan Rinoa begitu sahaja. Selphie mengambil alih kapal udara Ragnarok dan membawa Squall bersama rakan-rakan lain untuk menyatukan kembali Rinoa kepada Squall. Rinoa berjaya diselamatkan dan Squall merangkulnya erat serta enggan melepaskannya kali ini walaupun dia tahu Rinoa adalah seorang ahli sihir iaitu satu-satunya musuh utama pasukan SeeD dan ancaman pada dunia.
Jangan Kau Pergi, Kau Harus Ada
Squall tersekat dalam time compression
Squall berjanji di dalam hatinya di lapangan bunga di Edea’s House untuk sentiasa menjaga Rinoa dan sanggup untuk menjadi kesatrianya sekiranya Rinoa ditakdirkan menjadi musuh kepada manusia sejagat dan dia berpesan pada Rinoa untuk sentiasa berada di sampingnya. Rinoa menyatakan kebimbangannya kerana dia pernah bermimpi Squall berkatakan perkara yang sama padanya dan berjanji untuk melihat tahi bintang bersama-sama tetapi Rinoa tidak dapat menjumpainya. Keliru dengan pengakuan Rinoa mengenai mimpi itu. Squall berjanji dengan Rinoa untuk menunggunya di hadapan lapangan bunga ini sekiranya Rinoa ingin berjumpa dengannya walau apa pun yang terjadi.

Untuk mengalahkan ahli sihir Ultimecia tanpa menyakiti Rinoa, Squall perlu mencari Ultimecia yang berada di masa hadapan dan membunuhnya sebelum dia menggunakan Rinoa sebagai tubuhnya untuk memerintah dunia masa kini. Presiden Esthar, Laguna, merancang mengalahkan ahli sihir Adel dan menyelamatkan Ellone serta membiarkan Adel menyerahkan kuasa sihirnya kepada Rinoa dan menggunakan kuasa ‘time compression’ Ultimecia untuk membawa Squall dan rakan-rakannya ke masa hadapan untuk membunuh Ultimecia.
Selepas berjaya mengalahkan Ultimecia, Squall cuba mencari jalan kembali ke masa yang asal tetapi tidak berjaya dan terlupa akan janjinya kepada Rinoa untuk bertemu kembali di lapangan bunga. Rinoa menggunakan sisa kuasa sihir Ultimecia yang ada dalam dirinya untuk mencari Squall dan membawanya kembali ke lapangan bunga, tempat pertemuan yang telah dijanjikannya.
Squall dan Rinoa akhirnya bersatu sekali lagi
Akhirnya Squall dan Rinoa berjaya bersatu kembali dalam majlis keramaian di Balamb Garden untuk kedua kalinya. Mereka melihat tahi bintang bersama-sama. Untuk pertama kalinya, Squall tersenyum di hadapan kekasih tercinta, Rinoa Heartilly.
Sebuah Kisah Cinta Klasik ‘Ever-Green’

Sebagai seorang pemain yang amat mementingkan naratif di dalam gameplay, Final Fantasy 8 adalah permulaan langkah berani SquareSoft dengan memberikan nafas baru dari segi penceritaan yang membawakan tema percintaan yang disulami pengembaraan dan konflik. Di samping itu, game ini berjaya membawa emosi penulis bagaikan menaiki rollercoaster, cuba menyelami perasaan Squall dalam menyeimbangkan tanggungjawab dan perasaan cinta pada kliennya, Rinoa.
Dan betapa Rinoa dengan sifat keterbukaan dan keberaniannya berjaya mencairkan dinding ais yang membeku sekian lama dalam diri Squall Leonhart, sekaligus menjadikan Squall bersifat lebih terbuka dalam mengambil berat dan menunjukkan empati kepada rakan-rakannya, menyerlahkan sifat semulajadi Squall menjadi pemimpin yang baik untuk Balamb Garden.
Final Fantasy 8 adalah salah satu game yang berjaya membawa mesej bahawa cinta itu mampu mengubah kondisi karakternya ke arah yang lebih baik.
Final Fantasy 8 secara asalnya dilancarkan di PC dan PS1 pada 1999. Kini, anda boleh didapati di PC (Steam) dan PS3 (emulator). Game ini sangat bersesuaian dengan pasangan kekasih yang ingin bermain bersama dan mahu mengenali siri Final Fantasy dengan lebih dekat.
Happy Valentine’s Day and enjoy the game! <3


God of War Akan Dikeluarkan Pada Tahun 2018, Dinyatakan Oleh Pelakon Suara Kratos Dalam Twitter

Sejak memperlihatkan gameplay selama 10 minit pada acara E3 2016 lalu, Sony masih berdiam diri untuk tidak mendedahkan tarikh pelancaran God of War terbaru.

Ramai yang menjangkakan tarikh pelancarannya akan diumumkan pada E3 2017, di mana ramai mengharapkan ia akan dilancarkan pada akhir tahun ini. Walau bagaimanapun, nampaknya kita tidak mungkin akan kembali mengamuk bersama Kratos pada tahun 2017.
Pelakon suara Kratos, Christopher Judge telah mengemaskini bio di akaun peribadi Twitter-nya, dengan menyatakan “GOD OF WAR (2018)”. Sama ada pendedahkan ini dilakukan secara sengaja atau tidak sengaja, tahun “2018” yang dinyatakan itu telah dipadam.
Namun, ia berjaya di-screenshot, terima kasih kepada press-start.com.au:

Meletakkan tahun 2018 sebagai tarikh pelancaran pastinya telah mengelirukan kita, apabila sebelum ini, beliau turut telah menyatakan “GOD OF WAR (2017)”, juga di bio Twitter-nya.
Sama ada Judge telah secara tidak sengaja mendedahkan tahun pelancaran game ini ataupun hanya sekadar untuk bermain-main dengan perasaan para peminat, itu kita kena tunggulah sehingga Sony secara rasmi mendedahkan tarikh pelancaran God of War yang sebenar. Sementara menunggu itu, kita layanlah dulu gameplay game ini di sini.
JomBaca: Saksikan Kapak Kratos Dalam God of War Terbaru Dibina Dalam Dunia Sebenar! Memang Mengerikan!


13 Karakter Video Game Yang Diinspirasikan Daripada Orang Sebenar!

Tak kenal maka tak cinta. Ini adalah karakter-karakter video game yang
diilhamkan daripada orang sebenar yang korang wajib kenali!
Karakter-karakter video game yang terkenal seperti Kratos, Sonic dan lain-lain adalah watak-watak yang kita semua sebagai gamers kenal sejak dari dulu lagi. Namun, tahukah korang bahawa ciptaan karakter-karakter kesayangan korang itu berdasarkan kepada orang sebenar? Di sini kami ada senarainya:
1. Kratos

Semasa Kratos mula diperkenalkan – hero baru dalam francais video game God of War yang berdasarkan kepada mitologi Greece, ada tak korang terfikir ianya menyerupai karakter Edward Norton dalam filem American History X?
Pencipta Kratos, David Jaffe ada menjawab mengenai penciptaan karakter Kratos; “Ianya mengambil masa yang lama untuk mencari macam mana rupanya karakter Kratos. Akhirnya, kami mengambil inspirasi dari Edward Norton dalam American History X, semasa beliau melakonkan karakter seorang Neo Nazi.

Semasa adegan karakter beliau ditahan polis, anda boleh lihat api kemarahan di dalam mata beliau. Saya tunjukkan kepada artis dan saya berkata, ‘Okay, perasaan kuasa dan agresif yang anda lihat di wajahnya. Bolehkah kita ambil itu. Intipati apa yang beliau pancarkan, dan jadikan itu sebagai karakter di dalam dunia mitologi Greek?”
2. Sonic The Hedgehog

Pada awal tahun 90-an, ada dua hero yang hebat yang mana mereka dapat mencapai kejayaan yang luar biasa. Michael Jackson dan Bill Clinton ialah dua orang hero yang sangat dikenali pada masa itu. Tapi, macam mana kalau mereka berdua digabungkan menjadi satu karakter?

Menurut pencipta Sonic, Naoto Oshima, sikap positif Sonic adalah berdasarkan kepada sikap dan reputasi Bill Clinton pada masa itu – malahan pose “thumbs-up” Sonic diambil terus daripada personaliti bekas presiden tersebut.

Manakala rekaan kasut Sonic pula diinspirasikan daripada kasut yang dipakai oleh Michael Jackson di dalam muzik video bertajuk “Bad”. Malahan gerak lenggok Sonic banyak diinspirasikan oleh gerakan Michael Jackson.
3. Dr. Robotnik

Karakter jahat daripada game Sonic the Hedgehog yang berkaca mata dan mempunyai misai ini tidak lain dan tidak bukan diinspirasikan daripada Presiden Amerika Syarikat yang ke-26 iaitu Theodore Roosevelt. Seperti Robotnik, beliau juga suka memburu haiwan liar di dalam hutan.
Perlu diingatkan bahawa Naoto Oshima pernah sebelum ini mencipta karakter Robotnik yang agak berbeza sedikit, terutama pada pakaiannya.
Pasti agak menakutkan apabila melihat Theodore Roosevelt memakai kostum lebah tanpa sebab.
4. Boo

Jangan risau, isteri Takashi Tezuka masih lagi hidup. Tapi tingkah laku Boo di dalam game Super Mario Bros. 3 memang diinspirasikan daripada isterinya.

Takashi Tezuka dan Shigeru Miyamoto selalunya akan bekerja dalam tempoh masa yang panjang dalam penghasilan game semasa tahun 80-an dulu.
Dan apabila Shigeru terserempak dengan isteri Tezuka, isteri Tezuka akan menjadi seorang yang pemalu. Tapi apabila Tezuka kembali ke rumah, isterinya akan memarahinya kerana selalu bekerja dalam tempoh masa yang lama.

Hasilnya, semasa Shigeru melihat isteri Tezuka, dia akan menjadi pemalu dan lemah-lembut, tapi apabila Shigeru tiada dalam pandangan isteri Tezuka, dia akan menjadi agresif – maka terhasillah karakter Boo, seperti di dalam game Super Mario Bros. 3!
5. Balrog

Lihat dari gambar ini sahaja sudah menjelaskan bahawa karakter Balrog adalah diinspirasikan daripada atlit tinju terkenal Mike Tyson. Pada masa dulu nama karakter ini ialah M. Bison (Mike Bison), tapi telah ditukarkan kepada Balrog kerana Capcom takut akan disaman oleh juara tinju heavyweight itu.
6. Johnny Cage

Dulu kami ingatkan karakter Johnny Cage ini berdasarkan kepada karakter Nicolas Cage kerana nama hujungnya yang sama. Tapi sebenarnya karakter ini berdasarkan kepada seorang ahli seni bela diri dari Belgian iaitu Jean-Claude Van Damme.
Ya! Bintang “Muscles from Brussels” terkenal ini menjadi inspirasi kepada watak Johnny Cage dalam Mortal Kombat. Lakonannya dalam filem Bloodsport telah menjadi pengaruh utama kepada pakaian dan tumbukan berganda Johnny Cage.
7. Nathan Drake

Karakter Nathan Drake seperti Indiana Jones ini sebenarnya mengambil inspirasi daripada pelakon Johnny Knoxville. Menurut perekanya, Richard Lemachard, penampilan dan tingkah laku Drake adalah diinspirasikan pelakon tersebut. Tapi terdapat juga pengaruh dari pelakon lain diserapkan ke dalam karakter Nathan Drake seperti Harrison Ford, Bruce Willis dan juga Cary Grant yang melengkapi Drake sebagai hero yang romantik, menurut pengarah kreatif, Amy Hennig.
8. Ganondorf

Ocarina of Time ialah video game pertama dalam siri Zelda yang memperkenalkan kita kepada karakter Ganondorf. Menurut Satoru Takizawa, visual karakternya mengambil inspirasi daripada watak dalam filem Highlander iaitu Christopher Lambert.

Proses asal untuk merekacipta Ganondorf mempunyai beberapa aspek yang bagus berdasarkan Lambert. Tapi kening dan keseluruhan wajahnya masih mempunyai wajah Lambert.
9. Samus Aran

Sebelum Super Metroid, Nintendo tidak perlu untuk menunjukkan karakter Samus tanpa sut perisainya. Asalnya, mereka mahu mengambil inspirasi daripada watak Ripley dalam Aliens untuk Samus. Tapi kerana SNES mempunyai kebolehan yang tinggi dari segi grafikal, mereka memutuskan untuk menjadikan Samus lebih daripada sekadar manusia biasa dengan rambut hijau.
Mereka memilih pelakon Kim Basinger untuk memberikan fizikal tubuh badan dan rambut blonde kepada Samus. Manakala nama terakhirnya, Aran ialah berdasarkan kepada Edson Arantes do Nascimento, nama sebenar bintang bola sepak Brazil, Pelé.
10. Lara Croft

Percaya atau tidak, karakter Lara Croft sebenarnya diinspirasikan daripada penyanyi pop Neneh Cherry. Kenapa dia? Kerana gaya pemakaiannya menjadi inspirasi kepada Lara Croft.

Satu lagi inspirasi kepada karakter Lara Croft ialah Tank Girl ciptaan Jamie Hewlett. Karakter itu diambil kerana kebolehannya untuk keluar dari situasi yang merbahaya tanpa sebarang kecederaan.
11. Mordin Solus

Saintis Salarian, Mordin Solus ialah diinspirasikan daripada bintang koboi Hollywood terkenal iaitu Clint Eastwood. Idea asal untuk bangsa Salarians dalam Mass Effect adalah untuk menjadikan rupa bentuk mereka seperti makhluk asing yang stereotaip. Tapi mereka memutuskan untuk menjadikannya lebih spesifik dan unik untuk Mordin. Clint Eastwood dipilih kerana bentuk kepala, bibir dan matanya bertepatan seperti yang mereka mahukan.
12. Fei Long, Liu Kang, Marshal Law, Hitmonlee dan semua karakter kungfu

Bukan Fei Long dari Street Fighter sahaja, malah, Marshal Law dari Tekken, Liu Kang dari Mortal Kombat dan Hitmonlee dari Pokemon semuanya mengambil gaya inspirasi dari bintang lagenda Bruce Lee terutamanya dalam seni bela diri Kung Fu. Agak susah untuk mencipta fighting game tanpa memberi penghormatan kepada bintang lagenda ini.
13. Mario

Mario ialah salah satu daripada karakter yang paling terkenal dalam sejarah video game. Semasa penciptaannya pada tahun 1980 dan 1981, pasukan pereka sudah mencipta rupa bentuknya tapi masih tidak mempunyai nama yang kuat. Mereka masih memikirkan nama yang sesuai baginya sehinggalah pada suatu hari, pemilik gudang yang mana gudangnya sedang disewa Nintendo of America datang untuk menuntut bayaran sewa.
Nama beliau? Mario Segale. Apa yang kelakarnya tentang semua ini adalah selepas bersetuju untuk menjadi inspirasi kepada karakter ciptaan Nintendo, Segale tidak pernah terfikir yang ia akan pergi ke mana-mana dan dia tidak menandatangani sebarang perjanjian berkaitan dengan royalti terhadap penggunaan wajahnya. Jadi, inspirasi karakter Mario berakhir menjadi kes balas dendam yang paling hebat terhadap tuan tanah yang panas baran yang hanya mahukan duitnya sahaja.
Itu sahaja dulu karakter-karakter game yang diinspirasikan daripada orang sebenar! Ada yang kitorang terlepas? Ada karakter game lain yang diinspirasikan daripada orang sebenar? Bagitau kitorang di Facebook, Twitter, Instagram, Youtube dan Telegram! Selamat bergaming!


No Straight Roads Memperlihatkan Gameplay Pertama Nintendo Switch, Mode 3 Pemain Eksklusif

Metronomik sebelum ini telah memaparkan banyak gameplay No Straight Roads dari platform PC dan PS4 — iaitu dua platform asal game ini diumumkan.
Kemudian, pada Mei lalu, mereka telah mengumumkan yang game ini akan turut dilancarkan ke Xbox One dan Nintendo Switch. Terkini, Metronomik telah memperlihatkan gameplay pertama No Straight Roads untuk Switch.
Mereka mengumumkan yang Switch akan mempunyai 3-pemain Assist Mode, satu mode yang eksklusif hanya untuk Switch. Metronomik turut menyatakan yang game ini di platform tersebut akan menyajikan framerate sehingga 60fps.
Korang boleh tonton trailer pertama No Straight Roads dari Switch di bawah.

Defeat the EDM empire at home or on the go! #NoStraightRoads rocks to Nintendo Switch on August 25 with an exclusive 3-player Assist Mode & up to 60fps gameplay! Check out the first Nintendo Switch Gameplay Trailer! 🤩 pic.twitter.com/c61gI99QVX— No Straight Roads 🎸 (@NoStraightRoads) August 18, 2020

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun di Square Enix yang menjadi lead game designer untuk Final Fantasy XV; serta orang kanannya untuk game ini ialah sepupunya, Daim Dziauddin, bekas concept artist untuk Street Fighter V.
No Straight Roads akan dilancarkan pada 25 Ogos 2020 untuk PC (Epic Games Store), PS4, Xbox One dan Switch. Ia akan dilancarkan ke Steam selepas 12 bulan ia menjadi eksklusif untuk Epic Games Store.

No Straight Roads Akan Tampilkan Sarikata Berbahasa Malaysia


Selepas Microsoft, Sony Juga Dilaporkan Akan Paparkan Iklan Dalam Game Percuma PlayStation

Beberapa hari lalu, terdapat satu laporan yang mengatakan Microsoft sedang membangunkan satu program yang akan membenarkan jenama-jenama untuk memaparkan iklan dalam game-game percuma (free-to-play) Xbox.
Terkini, Sony juga dilaporkan sedang merancang program yang sama.
Laporan ini hadir daripada Business Insider (via GamesIndustry) yang mengatakan mereka telah bercakap dengan beberapa sumber rapat dengan perkara ini. Sony dikatakan telah menjalin kerjasama dengan firma-firma teknologi pengiklanan untuk membantu para pembangun mencipta iklan dalam game.
Sama seperti Microsoft, Sony dikhabarkan mahu menggalakkan studio-studio untuk memfokuskan kepada game-game percuma dengan memberikan mereka cara untuk menjana pendapatan daripada game tersebut.
Sama juga seperti Microsoft, Sony juga dikatakan ingin melancarkan program pengiklanan ini pada penghujung tahun ini. Sony turut dikatakan merancangkan memaparkan iklan yang tidak akan mengganggu sebarang gameplay kepada pemain.
Business Insider turut menyatakan yang perancangan ini sudah Sony mulakan sejak 18 bulan yang lalu, iaitu ketika awal pelancaran PS5.
Dalam laporan sebelum ini, Microsoft dilaporkan tidak akan mengambil sebarang keuntungan daripada pengiklanan tersebut, sebaliknya hanya ingin menarik lebih ramai studio melancarkan game mereka di platform Xbox. Walau bagaimanapun, laporan terbaharu ini menyatakan mereka belum mendapat kepastian sama ada Sony akan mengikut jejak langkah yang sama ini juga ataupun tidak.


Facebook Dilaporkan Secara Senyap Telah Memadamkan Video Yang Dimuat-Naik Dari PS4

Ketika PS4 pertama kali dilancarkan, Facebook merupakan antara laman sosial yang pemain boleh muat-naik video atau screenshot terus dari PS4.
Walau bagaimanapun, pada Oktober 2019, Sony telah menghentikan sokongan Facebook ini, yang mana pemain kini hanya boleh memuat-naik video atau screenshot dari PS4 ke Twitter atau Youtube sahaja.
Terkini, Facebook pula dilaporkan telah memadamkan beberapa video yang pernah dimuat-naik oleh pemain ke akaun Facebook mereka. Apa yang lebih aneh ialah Facebook melakukannya secara senyap tanpa sebarang pemberitahuan.
Perkara ini pertama kali ditemui oleh seorang pemain yang bertanyakan soal ini di Reddit. Beliau telah perasan bahawa video-video yang dimuat-naik ke akaun Facebooknya sejak beberapa tahun lalu telah hilang.

 Did Facebook delete anyone else’s PS4 Videos and Photos? from PS4

Membaca komen-komen di post tersebut, ramai juga telah melaporkan perkara yang sama.

Comment from discussion SharpCurves’s comment from discussion "Did Facebook delete anyone else’s PS4 Videos and Photos?".

Comment from discussion Kemiko_UK’s comment from discussion "Did Facebook delete anyone else’s PS4 Videos and Photos?".

Selepas membaca post di Reddit ini, penulis turut menyemak sendiri video-video yang penulis pernah muat-naik sendiri di akaun Facebook peribadi. Namun, kesemua video tersebut masih ada.
Mungkin ia hanya berlaku kepada sesetengah akaun Facebook? Mungkin hanya glitch yang telah menyembunyikan video-video mereka?
Korang mengalami pemadaman video-video ini juga? Cuba semak Facebook korang.


Watch Dog 2 Akan Ke E3! Bolehkah Ubisoft Betulkan Kesilapan Lalu?

Akhirnya desas-desus mengenai game Ubisoft iaitu Watch Dog 2 akan menjadi kenyataan tak lama lagi.
Perkara ini disahkan sendiri oleh Ubisoft bahawa Watch Dog 2 akan melakukan debutnya yang pertama pada E3 akan datang.
Ini dikuatkan lagi dengan maklumat yang datangnya dari seorang selebriti Youtube yang mengupdate status di akaun Twitternya mengucapkan terima kasih berikutan hadiah dari pihak Ubisoft.
https://twitter.com/thaRadBrad/status/738073846939582464
Sementara itu, Ketua Eksekutif Ubisoft Yves Guillemot mengulas bahawa Watch Dog 2 ini akan diberi nafas baru dan juga berpotensi menjadi salah satu game yang paling laris yang pernah dikeluarkan oleh Ubisoft.
Pra-tonton Watch Dog 2 dijangka akan berada di E3 pada hari Isnin 13 Jun 2016. Adakah Watch Dog 2 akan mengulangi sejarah atau benar-benar akan memberikan kejutan. Kita tunggu saja E3 akan datang.
ADIOS!!


Steam Menawarkan 2 Game Percuma Untuk Masa Terhad – Project Mercury dan Between Two Castles

Mengikut jejak langkah Epic Game Store, Steam telah menawarkan dua buah game percuma dalam masa terhad untuk membantu korang mengatasi kebosanan semasa duduk di rumah dalam tempoh kuarantin ini.
Dua buah game itu ialah Project Mercury dan Between Two Castles. Terima kasih kepada pembangun dan penerbit yang sanggup menawarkan game mereka secara percuma demi membantu korang dalam tempoh Perintah Kawalan Pergerakan semasa pandemik ini sedang berlaku.

Project Mercury merupakan sebuah game pengembaraan aksi yang berlatarbelakangan zaman neon cyberpunk dan inspirasi dari game Contra. Pemain akan menentang makhluk asing dalam lapan level berbeza. Dapatkannya di sini.

Between Two Castles pula merupakan sebuah game puzzle yang mana korang akan berpasangan dengan seorang lagi pemain atau AI untuk bekerjasama sebagai master builder untuk menyelesaikan arahan-arahan yang diberikan oleh Mad King. Sentiasa pastikan istana korang seimbang dan sentiasa fikirkan strategi seterusnya. Dapatkannya di sini.
Project Mercury boleh didapati sehingga 8 April 2020, manakala Between Two Castles sehingga 30 Mac 2020.


Niantic Tundakan Legendary Event Raid Hour Hari Ini [KEMASKINI]

Kebiasaan pada setiap hari Rabu, komuniti Pokemon Go (PokeGo) akan bersiap sedia untuk raid selama sejam dari pukul 6 petang hingga 7 malam di seluruh dunia mengikut masa di zon masing-masing.

Tetapi di New Zealand, negara pertama yang kebiasaan mendapat merasa event pula tiba-tiba tidak mendapat telur menetaskan Pokemon Tier 5 untuk Legendary Raid Dinner Hour hari ini.

Trainers, we are currently investigating issues with Legendary Raid Hour in the GMT+12 timezone. Thank you for your patience, we'll keep you updated.
— Niantic Support (@NianticHelp) September 18, 2019
Untuk Legendary Raid hari ini (18 September 2019) Niantic telah memberi Mewtwo dalam Tier 5 dan kalau pemain bertuah mereka akan mendapat Shiny Mewtwo.
Ramai pemain New Zeland berasa tertipu untuk legendary lunch raid hour. Malaysia pula akan berlangsung lagi dalam masa 3 jam.
Dengan jerebu tebal kini, mungkin elok juga untuk duduk di dalam daripada berada di luar.

Trainers, we've extended the Legendary Raid Hour in the GMT+12 timezone until 8pm. Thank you for your patience.
— Niantic Support (@NianticHelp) September 18, 2019
Selepas 30 minit Niantic mengumumkan mereka akan memberi penambahan masa lagi sejam kepada zon GMT +12 maka Legendary Raid Hour hari ini akan berlangsung dari pukul 6 sehingga 8 malam ini!

To clarify, this is a global postponement of the Legendary Raid Hour.
— Niantic Support (@NianticHelp) September 18, 2019
[KEMASKINI]:
10 minit selepas tweet ini telah dikeluarkan, Niantic mengatakan mereka akan menundakan event ini pada hari lain nanti setelah mengalami masalah teknikal.

Due to technical difficulties, Legendary Raid Hour with Mewtwo will be postponed to a later date. We apologize for the inconvenience.
— Niantic Support (@NianticHelp) September 18, 2019
Nampak gaya nya lepas kerja kita semua balik rumah ajalah ye. Jaga diri dan selamat raid shiny Mewtwo di masa akan datang, Trainers!


Serlahkan Kekuatan Bakat Fighting Game Korang Di AniManGaki 2022

AniManGaki kembali ke tahun 2022 (AMG22) di Mines International Exhibition Convention Centre pada 27 hingga 28 Ogos ini dengan lebih banyak aturcara yang memeriahkan! Semestinya tradisi pertandingan fighting games turut akan menjadi salah satu highlight acara AMG22!
Untuk tahun ini, 3 fighting game iaitu Tekken 7, Guilty Gear Strive dan Super Smash Bros Ultimate akan dijalankan serentak pada kedua-dua hari tersebut di mana perlawanan finals akan berada di atas pentas pada petang Ahad!
Dengar khabar cerita, pertandingan finals Guilty Gear akan diikuti dengan laungan nyanyian lagu ‘Smell of The Game’ sambil pertandingan tersebut akan dijalankan.

Pertandingan ini dianjurkan oleh Infinite Carnage dan Offstage serta dikuasakan oleh Logitech. Sebanyak RM3,000 prizepool ditawarkan untuk pertandingan tahun ini dan masih terdapat slot untuk anda mencuba!
Penyertaan untuk satu game adalah RM75, termasuk tiket masuk ke event AMG22. Untuk mendaftar salah satu game, sila lawat FB Infinite Carnage untuk maklumat tentang pertandingan tersebut.
Selain fighting game, apa je lagi ada di Animangaki?
AniManGaki adalah salah satu konvensyen anime komik games (ACG) terbesar di Malaysia dianjurkan oleh Rakugaki Events, tidak lama sebelum ini mereka baru sahaja membuat ‘teaser kecil’ untuk menunjukkan apa lagi yang bakal datang.
Tahun ini, antara acara menarik yang akan dijalankan adalah AniManGaki Idol, pertandingan cosplay, pertandingan melukis, tetamu undangan istimewa panel & workshop, pelancaran vtuber, shopping di doujin alley dan melawat kafe Waku Waku yang dipenuhi oleh Anya sebagai pembantu kafe!
Sumber: Animangaki
Jangan juga lupa untuk dapatkan peluang membawa pulang merch rasmi Genshin Impact dan PUBG mobile apabila di sana.
Untuk keselesaan dan keselamatan mengikutkan norma baru, hanya 30,000 tiket akan dijual untuk sehari. Tiket untuk sehari boleh beli di kaunter walk-in. Pelbagai aktiviti menarik dan persembahan menanti semua peminat anime, komik dan games!
Jumpa di sana!
Sumber: AniManGaki


Info Terkini Mengenai Football Manager 2018 Daripada FMTV

Melibatkan aktiviti hari perlawanan dan yang paling menarik, AI yang lebih bijak dan pelbagai kemaskini yang pastinya menggembirakan peminat siri simulasi ini.
Menurut Sports Interactive, Football Manager 2018 akan memperkenalkan sistem baru yang lebih dinamik dan menaik-taraf sistem yang sudah wujud seperti sistem pencarian bakat-bakat. Diumumkan melalui FMTV, kita diperkenalkan pula dengan sistem yang dikenalkan sebagai Matchday Experience.

Selain kemaskini dari segi kualiti grafik, Sports Interative menyatakan bahawa pemain turut akan mengalami pengalaman yang lebih dekat kepada realiti terutamanya apabila pemain-pemain menangani masalah dan cabaran yang bakal dihadapi dalam FM 2018 kelak.

Football Manager 2018 akan diterbitkan pad 10 November nanti untuk PC.


Gamer Ini Godam Untuk Bermain Piano Dalam Overwatch Dengan Piano Sebenar

Dalam map terbaru Overwatch di Paris, terdapat sebuah piano in-game dalam map tersebut yang boleh dimainkan. Malah, sudah ada orang yang memainkan lagu “All Star” dari Smash Mouth. Tapi ada seorang lelaki yang mahu ‘merasakan’ piano itu seperti piano sebenar.
Seorang peminat Overwatch, Zbnone menggunakan papan piano MIDI miliknya untuk membolehkan dia bermain piano yang berada dalam map Paris itu dari satu kunci ke satu kunci.

Memandangkan Overwatch merupakan sebuah game first-person shooter yang mana pemain hanya boleh berinteraksi dengan objek-objek di sekeliling mereka dengan menggunakan senjata. Mesti korang tertanya-tanya, macam mana Zbnone buat semua ini? Jawapannya, ia melibatkan sebuah program yang dipanggil sebagai “PianoAimBot”.
“Saya menulis ‘PianoAimBot’ di Python. Kamu boleh mainkan apa sahaja secara langsung dengannya (tiada macros). Kamu juga boleh masuk dan mainkan fail-fail midi,” kata mereka di Reddit.
Mereka juga menambah dengan mengatakan bahawa pemain perlu berdiri dengan tepat di tengah-tengah piano in-game untuk memastikan ia berfungsi. Tapi ia juga mempunyai ciri kalibrasi untuk mengurangkan kesukaran semasa bermain.

Ia merupakan satu ciptaan yang menarik, tapi ada satu masalah. Secara teknikalnya, ini boleh dikira sebagai menipu kerana Blizzard dengan tegas melarang penggunaan program-program pihak ketiga yang mampu mencacatkan fungsi dalam game secara automatik. Melainkan kalau ada pemain yang terbunuh disebabkan oleh program ini, itu lain cerita. Tapi buat masa sekarang, program ini tidak nampak seperti ia memberikan kelebihan yang tidak adil kepada pemain. Diharapkan supaya Blizzard tidak melarang program ini.


Sony Beri Komen Tentang Persaingan Antara Project Scorpio Dan Nintendo Switch; Potongan Harga PS VR

Semasa Investor Relations Day 2017 yang dianjurkan Sony di Tokyo, Jepun, Timbalan Presiden Sony Interactive Entertainment, Tsuyoshi Kodera telah memberikan beberapa komen tentang apa yang berlaku dalam aspek perniagaan PlayStation pada masa kini.

Menurut laporan DualShockers, Kodera pada mulanya telah ditanyakan tentang adakah pelancaran Nintendo Switch dan konsol akan datang Microsoft, dengan nama kod Project Scorpio, akan dipandang sebagai risiko kepada Sony, dan adakah ia berpotensi untuk membawa kepada kehilangan pengguna sedia ada.
Beliau menyebutkan bahawa pasaran akan “diaktifkan” terima kasih kepada kehadiran konsol-konsol saingan. Sementara Sony akan sentiasa berwaspada dengan apa yang pesaing-pesaing lakukan, mereka juga akan memastikan “tidak merasai sebarang ketidakpastian tentang meletakkan PlayStation sebagai kehadiran pasaran yang utama.”
Kodera juga bercakap tentang PlayStation VR. Beliau mengatakan bahawa apabila bilangan penghantaran akan meningkat, akan terdapat lebih banyak ruang untuk menurunkan harga headset (VR) itu. Namun, sebelum mengejar bilangan yang banyak, ia adalah penting untuk menyediakan pengalaman yang berkualiti tinggi untuk pelanggan.

Syarikat itu dikatakan sedang mendengar maklumbalas dari pengguna dan menghadamnya, mensasarkan bagi meneruskan penambahbaikan kebolehgunaan (usability) PlayStation VR daripada kedua-dua aspek perkakasan (hardware) dan perisian (software). Setelah produk tersebut diperkukuhkan, syarikat itu mungkin akan “melakukan aktiviti yang berupaya memberi kesan kepada harga.” Dalam kata lain, Sony merancang untuk “mencapai sesuatu yang seimbang dalam aktiviti masa depan.”
Kodera turut mengakui bahawa unit PlayStation VR berkurangan sebelum ini, tetapi situasi itu telah dibaiki dengan meningkatkan pengeluaran pada Februari.


The Witcher: Monster Slayer Kini Boleh Dimainkan Di Malaysia Untuk iOS

 CD Projekt Red telah mengumumkan yang The Witcher: Monster Slayer kini telah memasuki sesi percubaan di tiga buah negara Asia Tenggara iaitu Malaysia, Filipina dan Singapura.

Sesi percubaan ini, buat masa ini, hanya dikeluarkan untuk iOS, belum lagi untuk Android.
Korang boleh mainkan The Witcher: Monster Slayer sekarang dengan muat-turun untuk iOS melalui pautan ini.

Attention witchers, we discovered new monster nests in Southeast Asia! The Witcher: Monster Slayer is now available for tests on iOS in Malaysia, Philippines and Singapore! Download the game from the App Store now ➡ https://t.co/ZYkkPQUusP pic.twitter.com/IkBXqAG3Tx— The Witcher: Monster Slayer (@TheWitcherMS) September 29, 2020

The Witcher: Monster Slayer diumumkan secara rasmi pada Ogos lalu. Ia merupakan game mobile bergenre augmented-reality (AR). Senang cerita, game ini akan mengangkat pemain sebagai seorang Witcher ke merata lokasi untuk menangkap dan menghapuskan raksasa seumpama Pokemon Go.
The Witcher: Monster Slayer akan turut menyajikan naratif penceritaan dalam dunia siri Witcher, namun ia akan menggunakan latar belakang jauh lebih ke belakang sebelum kemunculan Geralt of Rivia.


Fallout 4: Pakcik Kayoo! Infinite Bottlecap!

Cepat kaut bottle cap banyak-banyak sebelum benda ini kena patch!

Caranya mudah sahaja:

Pergi ke mana-mana seller yang ada menjual ammo. Glitch ini hanya jadi pada jual beli ammo.
Beli semua ammo yang ada pada seller dan jual balik ammo satu per satu. Jual semua ammo tetapi tinggalkan satu, jangan habiskan semua ammo yang ada.

Melalui cara ini, bilangan ammo korang takkan kurang tetapi jumlah bottle caps korang akan terus meningkat.
Digalakkan glitch ini dibuat pada Arturo yang terletak di Diamond City kerana beliau antara seller yang mempunyai banyak caps dan item-item lain. Enjoy! 😀
JomBaca: Tips untuk survive dalam dunia Fallout 4


CoD: Infinite Warfare Lancarkan Double XP Weekend Hujung Minggu Ini!

Acara ini istimewa untuk mode zombiiieeeee! #ZombiesInSpaceland
https://twitter.com/InfinityWard/status/796923983824158722
Acara Double XP Weekend ini telah diumumkan oleh Infinity Ward khas untuk mode Zombies in Spaceland melalui laman Twitter mereka. Mode co-op ini telah mengambil idea dari taman tema pada tahun 80-an dan penuhkan ia dengan zombie!
Mode ini dibintangi pelbagai pelakon suara yang agak terkenal seperti Seth Green, David Hasselhoff, Jay Pharoah, Sasheer Zamata, dan Paul Reubens.
Double XP Weekend telah pun bermula dan bakal berakhir pada 15hb November, 2AM waktu Malaysia.
Publisiti sebegini memang amat diperlukan untuk Call of Duty siri kali ini, kerana ia dilaporkan kurang mendapat sambutan berbanding keluaran-keluaran sebelumnya.


CDPR Kata Cyberpunk 2077 Dah Terjual Sebanyak 13 Juta Unit Walaupun Dilanda Kontroversi

Walaupun dilanda bermacam kontroversi, game terbaharu CD Projekt Red mencatatkan jualan yang agak memberangsangkan.
CDPR telah mendedahkan bahawa sehingga 20 Disember 2020, Cyberpunk 2077 telah dianggarkan terjual sebanyak 13 juta unit merentasi semua platform yang dilancarkan, digital dan disk fizikal.
Angka 13 juta ini juga telah menolak unit-unit yang para pemain telah dikembalikan wangnya semula (refund). Dalam kata lain, sekiranya tiada refund, angka ini sebenarnya mampu mencapai lebih tinggi daripada 13 juta unit.
Sebagai tambahan, Cyberpunk 2077 telah berjaya memperoleh 8 juta unit hanya melalui pra-tempah sebelum pelancaran, lapor penganalisis tersohor, Daniel Ahmad.

CD Projekt Red says that it has sold 13 million copies of Cyberpunk through digital and physical distribution channels as of December 20.This number factors in refunds processed by this point at both retail / digital.The game had 8m pre-orders prior to launch. pic.twitter.com/ZIg4j9nDeB— Daniel Ahmad (@ZhugeEX) December 22, 2020

Menurut Daniel lagi, pendedahan jualan unit terjual terkini itu dilakukan bagi meredakan kebimbangan yang dibangkitkan oleh para pelabur. Bermakna, ini merupakan langkah CDPR untuk mengatakan kepada para pelabur bahawa di sebalik pelbagai isu yang dihadapi, Cyberpunk 2077 masih lagi mencatatkan jualan yang baik.
13 juta unit terjual pada minggu pertama pelancaran boleh dikatakan sebagai salah satu pelancaran terbesar yang pernah dicatatkan oleh mana-mana game — kata Daniel lagi, setanding dengan pelancaran Red Dead Redemption 2 dan beberapa game Call of Duty yang terlaris.
Sebelum ini, beberapa pelabur CDPR telah mempertimbangkan untuk menyaman studio itu kerana merasakan CDPR telah memberikan butiran yang mengelirukan kepada para pelabur bagi mendapatkan pendanaan kewangan.


Battlefield 1: 7 Info Terbaru Mengenai Vehicles Yang Kita Tahu Setakat Ini!

Apalah ertinya Battlefield jika tidak bercakap mengenai vehicle, ya tak? Jom kita tengok apakah maklumat mengenai vehicle yang kita tahu setakat ini.

Di laman web rasmi Battlefield, DICE telah berkongsi beberapa maklumat terbaru mengenai apakah yang bakal disajikan dalam Battlefield 1 apabila kita mula memainkan vehicle.
Berikut adalah ringkasan yang kami lakukan selepas membaca mengenainya:
1. Variasi vehicle adalah terdapat di darat, udara dan laut: Dalam Battlefield 1, pemain bukan sahaja boleh melakukan serangan menggunakan vehicle di darat dan udara, malah dari laut juga. Torpedo boat dan armored landing craft antara vehicle laut yang boleh dimainkan kelak.

2. Squad up bersama rakan di udara: Dalam two-seat attack plane, pemain kedua disediakan dengan machine gun (rear gunner) yang boleh dipusing 360 darjah. Kapal terbang jenis Bombers juga mempunyai rear gunner namun ia mempunyai pusingan sudut yang terhad.
3. Dogfight kini amat berbeza jika dibandingkan dengan siri-siri Battlefield sebelum ini. Dengan ketiadaan locking missiles dan countermeasures, kini, semuanya bergantung kepada skill para pemain untuk menembak secara manual, mengelak dan mengejar musuh.

4. Kereta kebal mempunyai beberapa jenis: Terdapat kereta kebal yang berupaya untuk beraksi dan menghancurkan pihak musuh secara solo. Namun, terdapat juga kereta kebal yang mana pemandu hanya menggerakkannya dan beberapa gunner lain yang perlu melakukan tembakan.
5. Kapal terbang mempunyai beberapa loadout yang berbeza: Setiap loadout mempunyai kelebihannya yang unik. Ada yang dikhaskan untuk pertarungan di udara dan ada yang difokuskan untuk menghentam musuh-musuh di daratan.

6. Vehicle destruction yang lebih dinamik: Apabila kereta kebal, kapal terbang atau bot terkena tembakan, ia bukan sahaja memiliki perubahan terhadap rupanya, malah ia akan mempunyai feel yang berlainan semasa membawanya. Misalnya, menembak sayap kapal terbang akan memberi kesan kepada aerodinamik kapal terbang tersebut – seterusnya membuatkan ia hilang keseimbangan dan lebih sukar untuk dikawal.
7. Cara spawn vehicle yang terbaru: Dalam siri-siri sebelum ini, jika kita ingin spawn menggunakan vehicle, ia bergantung kepada jumlah vehicle yang terdapat dalam map itu (yang masih belum digunapakai oleh pemain lain). Kini, dalam Battlefield 1, apabila telah memilih Class Pilot atau Tanker, pemain boleh memilih untuk spawn dengan mana-mana vehicle yang ada, tidak terhad sama ada vehicle tersebut sedang digunapakai oleh pemain lain ataupun tidak.

Untuk mendapatkan gambaran mengenai vehicle-vehicle ini, jom kita layan video gameplay kereta kebal dari Doom49 dan gameplay kapal terbang dari PonylionHD ini:

Anda boleh baca lebih lanjut mengenai maklumat terbaru vehicle ini di sini.
Battlefield 1 akan dilancarkan di PC, PlayStation 4 dan Xbox One pada 21 Oktober 2016.
JomBaca: Battlefield 1: DICE Jelaskan Bagaimana Mencipta Bunyi Senapang WW1 Yang Sukar Ditemui


Assassin’s Creed Bakal Dibikin Menjadi Siri Anime Oleh Penerbit Anime Castlevania

Adi Shankar, penerbit untuk anime Castlevania yang bakal ditayangkan di Netflix pada 7 Julai ini mengumumkan bahawa beliau akan terlibat dalam pembikinan Assassin’s Creed versi anime.

Shankar memberikan berita gembira kepada orang umum melalui laman Facebook beliau:
“I’m happy to let you guys know that I’ve selected my next project! I played the first edition of Assassin’s Creed the year I moved to Los Angeles to pursue my dream. At that moment I knew absolutely no one in the industry and could never have imagined that one day Ubisoft would ask me to take the world of Assassin’s Creed and create an original story set in it as an anime series. If anyone tells you not to follow your passion in life they are wrong.”

Shankar disulami memori indah apabila beliau pernah main game Assassin’s Creed pertama semasa kedatangan ke Los Angeles. Assassin’s Creed pertama kini sudah berusia 10 tahun sejak dilancarkan pada tahun 2007.
Ubisoft mempelawa Adi Shankar untuk mencipta satu cerita asli khas bagi versi anime akan datang ini dan sangat teruja untuk menghasilkan cerita baru untuk siri anime Assassin’s Creed.
Beliau juga tidak pernah terfikir bahawa beliau akan dapat bekerjasama bersama Ubisoft untuk projek kreatif terutamanya Assassin’s Creed. Shankar juga memberitahu kepada pembaca untuk kejar cita-cita atau impian anda serta jangan tunduk kepada pandangan negatif orang lain.
Sebelum ini, Head of Content Ubisoft mengesahkan Ubisoft sedang membangunkan siri TV Assassin’s Creed.
Setakat ini, tiada lagi berita tentang tarikh tayangan dan barisan pelakon diumumkan. Rasa-rasanya cerita apa lagi bakal ditonjolkan untuk siri anime Assassin’s Creed?


Sony Beri Respon Kepada Isu Cross-Play: “Fortnite Dah Ada Ramai Pemain Di PS4”

Apa lagi yang peminat mahu?

Minggu lalu, apabila Fortnite Battle Royale diumumkan untuk Nintendo Switch, ia telah menghangatkan satu kontroversi yang sememangnya sudah panas sebelum ini. Selepas tidak mahu membenarkan fungsi cross-play antara PS4 dan Xbox One dalam Fortnite, Sony turut menghalang log masuk akaun Epic Games di Switch yang telah dihubungkan dengan akaun PS4.
Terbaru, bercakap kepada BBC, seorang wakil Sony telah memberikan respon terhadap kritikan yang mereka terima ini. Kata beliau:
“Fortnite sudahpun popular dengan pemain PS4, menawarkan pengalaman free-to-play yang sebenar supaya gamers boleh masuk dan bermain online. Dengan 79 juta PS4 telah terjual di seluruh dunia dan lebih daripada 80 juta pengguna bulanan dalam PlayStation Network, kami telah bina satu komuniti gamers yang besar yang boleh bermain bersama dalam Fortnite dan semua game online. Kami juga menawarkan sokongan cross-play Fortnite dengan PC, Mac, iOS dan peranti Android, memperluaskan peluang kepada peminat Fortnite di PS4 untuk bermain dengan lebih ramai gamer di platform-platform lain.”

Kalau korang masih tak faham apa Sony cuba sampaikan, ia seolah-olah berkata, “PS4 dah ada ramai pemain, kenapa nak gabungkan dengan Xbox One dan Switch lagi?”
Daripada apa yang dinyatakan oleh wakil Sony ini, nampaknya syarikat itu seperti tidak akan berganjak dengan pendirian mereka ini dalam masa terdekat.
Apa pandangan korang? Adakah fenomena Fortnite ini akan berjaya melembutkan hati Sony? Atau mungkin akan ada game akan datang yang mampu?
JomBaca: Kenderaan Pertama Yang Dibawa Masuk Ke Dalam Fortnite Adalah… Troli Shopping!


Khusyuk Dengan Pokémon GO, Seorang Pemain Melanggar Kereta Peronda Polis!

Kalau nak bermain game tu, janganlah sampai membahayakan diri dan juga orang lain!

#PokemonGO is not all fun and games. Here is a video of a distracted driver who struck one of our cars. #PlaySafe pic.twitter.com/kOTfbTcILo
— Baltimore Police (@BaltimorePolice) July 19, 2016
Kejadian ini telah berlaku di Baltimore, Amerika Syarikat apabila seorang pemain Pokémon GO terlalu khusyuk melihat telefon ketika memandu kenderaannya. Perlanggaran ini telah dirakamkan oleh salah seorang pegawai polis menggunakan body-cam yang diwajibkan oleh semua anggota peronda. Tiada kemalangan jiwa dilaporkan terlibat dalam kejadian ini.

Dianggarkan Pokémon GO telah mencapai 30 juta pengguna dan telah berjaya mengaut keuntungan bagi Niantic Labs dan Nintendo sekitar USD35 juta. Jumlah ini sangat mengkagumkan memandangkan ia terhad kepada beberapa kawasan dunia.
JomBaca: Kronik! Bapa Menangkap Pokémon Sementara Menanti Kelahiran Anaknya Di Dalam Bilik Bedah!


Rocket League: Psyonix Janjikan Lebih Banyak Content Untuk 2016

Selepas menempuh tahun 2015 yang penuh dengan kejutan, Psyonix berjanji akan menyokong game ini dengan lebih banyak content untuk tahun hadapan.

JomBaca: Rocket League: 8 Juta Pemain Sejak Dilancarkan Julai Lalu!
Dalam ucapan ‘Happy Holidays’ yang dikeluarkan Psyonix, mereka mengatakan bahawa beberapa pengumuman yang mengujakan telah dirancang untuk beberapa bulan yang akan datang. Mereka juga menjanjikan bahawa mereka akan menyokong game ini sebaik mungkin, melalui DLC, game mode, arena dan banyak lagi content baru bagi memastikan pemain sentiasa kembali ke Rocket League untuk tahun 2016.
Memetik kata-kata Jeremy Dunham, Vice President of Marketing, Psyonix:
Next year, we have even bigger things in store for Rocket League, with a number of exciting announcements already planned to appear over the next several months. As always, we will continue to support the game as aggressively as we can, with new content, new modes, new DLC, new Arenas, and plenty of other cool things to keep you coming back and happy in 2016.

Dalam ucapan tersebut, mereka juga mengumumkan bahawa kini, hampir 9 juta pemain telah memainkan Rocket League.
JomBaca: Rocket League Berjaya Meraih Penghasilan Hampir RM215 Juta!


Tarikh Pelancaran Battlefield 2042 Ditunda, Kini Akan Dilancarkan Pada November

Kira-kira sebulan sebelum tarikh pelancaran asal, game shooter akan datang dari DICE ini telah ditunda.
Pada asalnya dijadualkan pada 22 Oktober 2021, Battlefield 2042 kini mempunyai tarikh pelancaran baharu iaitu pada 19 November 2021.
Diumumkan di semua akaun media sosial rasmi , Pengurus Besar DICE, Oskar Gabrielson berkata membangunkan generasi seterusnya Battlefield semasa pandemik global telah mewujudkan cabaran-cabaran tidak terduga kepada pasukan pembangunan.
“Dengan situasi berterusan yang tidak membenarkannya [kembali kerja ke pejabat] dilakukan secara selamat, dan segala kerja keras pasukan kami lakukan dari rumah, kami merasakan mustahak untuk mengambil lebih masa untuk menyampaikan visi Battlefield 2042 untuk para pemain kami,” ujar Gabrielson.
Beliau turut sekali lagi mengingatkan yang sesi beta terbuka bakal tiba dalam bulan ini.

An update from the Battlefield team pic.twitter.com/K53VNM2tTz— Battlefield (@Battlefield) September 15, 2021

Battlefield 2042 akan dilancarkan pada 19 November 2021 untuk PC, PS5, Xbox Series, PS4, dan Xbox One.


11 Games Yang Bakal Menggegar November 2016!

Pelbagai genre boleh didapati pada bulan November ini! Dari Call of Duty: Infinite Warfare hinggalah ke Final Fantasy XV, macam-macam ada!

Call of Duty: Infinite Warfare (Win, PS4, XBO) – 4 November
https://www.youtube.com/watch?v=_87zvl0LcEg
Dibangunkan oleh Infinity Ward selama 3 tahun, Call of Duty: Infinite Warfare bakal membawa pemain dalam kisah futuristik yang mengisahkan pertarungan antara 2 entiti yang bernama Defense Front (SDF) dan Special Combat Air Recon (SCAR) dalam mendapatkan tempat dalam sistem solar. Infinite Warfare juga didatangkan dengan special edition yang ditampilkan bersama Call of Duty 4: Modern Warfare versi remastered.
Football Manager 17 (Win, Mac, Lin) – 4 November

Siri simulasi bola sepak ini kembali lagi untuk musim 2017! Dibangunkan oleh Sports Interactive, keluaran 2017 ini bakal didatangkan dengan pelbagai update yang semestinya menambah rencah dan cabaran bagi mereka yang meminati genre ini.
Mario Party: Star Rush (3DS) – 4 November

Khas untuk Nintendo 3DS, Mario Party: Star Rush merupakan usaha Nintendo untuk memberikan pengalaman gaming secara santai dan beramai-ramai melalui konsol mudah alih-nya.
Sword Art Online: Hollow Realization (PS4, PSVita) – 8 November

Sword Art Online: Hollow Realization merupakan sebuah JRPG yang dibangunkan oleh Aquria khas untuk PlayStation 4 dan PlayStation Vita berdasarkan siri novel Sword Art Online. Ia merupakan siri yang ke-4, dan ia bakal memperkenalkan battle system yang diperbaharui.
Dishonored 2 (Win, PS4, XBO) – 11 November
https://youtu.be/-2JvtKTSWxU
Dishonored 2 yang bergenrekan stealth action-adventure ini merupakan kesinambungan bagi siri asalnya. Dalam siri terbaru ini, selain Corvo, pemain juga berpeluang untuk beraksi sebagai Emily dalam usaha mengambil semula takhta yang telah dirampas oleh pembesar-pembesar Empire of the Isles. Serupa dengan siri sebelumnya, pemain berpeluang untuk menggunakan pelbagai cara untuk mencapai objektif.
Assassin’s Creed: Ezio Collection (PS4, XBO) – 15 November

Kisah Ezio tidak dapat dinafikan merupakan kisah paling menarik dalam siri Assassin’s Creed dan kini ia dikompilasikan dalam Assassin’s Creed: Ezio Collection. Bagi mereka yang tidak berpeluang menikmati siri ini, mungkin ini adalah masa terbaik untuk mencubanya.
Watch Dogs 2 (Win, PS4, XBO) – 15 November

Tidak mengambil kesinambungan dari siri asal Watch Dogs yang penuh kontroversi, Watch Dogs 2 akan bertempat di bandar San Francisco tetapi masih mengekal tema sebelum ini seperti budaya hacking. Dalam siri ini, fokus diberikan kepada sekumpulan aktivis hacker, dikenali sebagai DedSec yang ingin menentang organisasi-organisasi komersial yang telah menyalahguna kuasa yang dimiliki.
Killing Floor 2 (PC, PS4) – 18 November

Killing Floor 2 adalah game FPS yang boleh dimainkan solo ataupun seramai 6 orang. Game ini berdasarkan episod pertama Killing Floor yang mengisahkan merebaknya wabak penyakit daripada firma bio-teknologi Horzine – menghasilkan makhluk seakan zombie yang dipanggil Zed! Killing floor 2 berlaku sebulan selepas kejadian Killing Floor dan wabak tersebut telah merebak ke seluruh Eropah dan ke seluruh dunia menyebabkan runtuhan kerajaan dan sistem komunikasi.
Pokémon Sun & Moon (3DS) – 18 November

Pokémon Sun & Moon bakal diterbitkan November depan sempena ulang tahun ke-20 bagi siri Pokémon! Ia dijangka bakal membawa pelbagai pembaharuan dalam siri ini dan sudah boleh dicuba melalui demo dari Nintendo eShop! Bonus bagi mereka yang menyelesaikan demo ini, Ash-Greninja serta beberapa item akan diberikan dalam full game nanti.
Yesterday Origins (PC, PS4, XBO) – 19 November

Menerima anugerah Best Adventure Game di Gamescom 2016, Yesterday Origins mengisahkan seorang jejaka bernama John Yesterday telah mencapai kehidupan kekal abadi dengan sebuah ritual kultus! Ikuti pengembaraan beliau dalam mencari makna kehidupan dari pandangan yang unik dan cabaran-cabaran yang dihadapi oleh organisasi kultus yang sedang memburunya.
Darksiders: Warmastered Edition (PC, PS4, WiiU, XBO) – 22 November
https://www.youtube.com/watch?v=U3ORmtTX-Hg
Darksiders 2: Deathinitive Edition telah dibangunkan oleh Gunfire Games. Ia merupakan sebuah studio yang diketuai oleh David Adams dan juga bekas staf dari Vigil Games. Siri Darksiders yang sememangnya mempunyai jalan cerita yang menarik di samping gameplay yang penuh aksi ini merupakan satu peluang mencubanya jika pernah terlepas dahulu.
Final Fantasy XV (PS4, XBO) – 29 November

Final Fantasy XV dinanti-nantikan para peminat sejak tahun 2006 lagi, di mana pada masa itu FFXV dikenali sebagai Final Fantasy Versus XIII untuk platform Playstation 3. Namun pada tahun 2013, semasa event E3 2013, Square Enix membuat kejutan dengan mengumumkan bahawa FFVersusXIII bertukar menjadi FFXV dan akan keluar di platform PS4 dan Xbox One. Setelah 10 tahun penantian, pengumuman untuk release sahaja sudah membuatkan hati peminat berdebar-debar! Sama-sama kita nantikan!

Jadi apakah pilihan hati korang untuk November nanti? Kongsi pilihan hati korang di ruangan komen!


Apa Yang Korang Boleh Lakukan Dengan Kuota Internet Sebanyak 60GB? TM Perincikan Untuk Korang

Tidak semua layak untuk langgan.

Khamis lalu, Telekom Malaysia (TM) telah memperkenalkan pelan Unifi yang baru, digelar Unifi Basic. Ia merupakan pelan yang mensasarkan kepada golongan yang mempunyai pendapatan isi rumah kurang daripada RM4500.
Apa yang ditawarkan dalam pelan jimat ini? Unifi Basic menawarkan kelajuan muat-turun sehingga 30Mbps dan kelajuan muat-naik sehingga 10Mbps pada harga RM79 sebulan, tetapi didatangkan bersama kuota data terhad sebanyak 60GB sahaja.
Seperti laporan sebelum ini, hari ini, TM telah membuka untuk para pelanggan membuat pra-tempahan bagi Unifi Basic. Pelan ini telah diperjelaskan dengan lebih terperinci melalui laman web rasmi Unifi Basic mengenai syarat-syaratnya, bagaimana untuk membuat pra-tempahan serta beberapa perincian lain-lain.
Mereka yang layak (pendapatan isi rumah kurang daripada RM4500) perlu menunjukkan salah satu daripada dokumen di bawah sebelum layak diterima sebagai pelanggan Unifi Basic, iaitu:

slip gaji (untuk yang bekerja) atau
surat sokongan daripada pihak berkuasa (untuk yang bekerja sendiri) atau
surat penerimaan BR1M

TM turut memberikan contoh aktiviti yang boleh pelanggan lakukan dengan kuota data 60GB itu, iaitu:
▪ Menerima dan menghantar 3,565 emel
▪ Stream muzik untuk 1,091 jam
▪ Melayari internet selama 390 jam
▪ Mengemaskini gambar dan status di media sosial untuk 1,239 post
▪ Stream video Standard Definition (SD) selama 68 jam
▪ Bermain game online selama 152 jam
ATAU
▪ Stream video High-Definition (HD) selama 22 jam
▪ Mengemaskini gambar dan status di media sosial untuk 961 post
Apa yang akan terjadi apabila 60GB kuota data itu habis? Internet masih boleh digunakan namun kelajuannya akan direndahkan. Berapakah kelajuan yang telah direndahkan tersebut masih tidak didedahkan.
Seperti yang dinyatakan sebelum ini, pelan ini tidak menawarkan Unifi TV dan perkhidmatan telefon. Makna kata, TM tidak menyediakan perkakasan-perkakasan Set-Top Box untuk Unifi TV dan set telefon.
Walau bagaimanapun, TM tetap memberikan beberapa saluran percuma yang boleh pelanggan tontonnya melalui PlayTV yang boleh dimuat-turun di App Store dan Play Store. Untuk perkhidmatan telefon pula, pelanggan boleh membeli setnya secara berasingan, dan caj yang dikenakan untuk setiap minit panggilan adalah RM0.20, sama seperti pelan Unifi biasa.

Untuk korang yang layak dan berminat untuk memohon pelan baru ini, boleh layari laman rasmi Unifi Basic atau baca FAQ untuk mengetahui lebih lanjut.


Son Goku, Luffy, Naruto, Light & Ryuk Bergabung Dalam Satu Fighting Game 3v3 Tag Team Arena Fighter!

Ke tepi Dragon Ball Fighter Z. Tinggalkan fighting game lain. Jump Force adalah fighting game paling epik pernah diumumkan (bagi penulis at least. lol)

https://www.youtube.com/watch?v=zKg3cGVNVvo
Bandai Namco telah mengumumkan Jump Force – game yang mengumpulkan karakter-karakter animanga dari Dragon Ball, Naruto, One Piece dan Death Note dalam satu game yang kelihatan seperti sebuah team-based fighting game.

KEMASKINI: Bandai Namco sahkan Jump Force adalah game 3-versus-3 tag team arena fighter
Selepas dikumpulkan bersama di dalam game J-Stars Victory VS (game yang keluar pada tahun 2014 dan banyak kali dicadangkan kepada penulis), kitorang menjangkakan Jump Force ini akan memperkenalkan lebih banyak karakter lain di masa hadapan.
Jump Force  akan dilancarkan pada tahun 2019 bagi platform Xbox One dan PS4.


Guerrilla Games Akhirnya Sahkan Projek Online Horizon Dalam Pembangunan

Setelah beberapa laporan sebelum ini, Guerrilla Games akhirnya telah mengesahkan bahawa sebuah game online multiplayer dalam universe Horizon Zero Dawn dan sekuelnya, Horizon Forbidden West sedang dibangunkan.
Perkara ini disahkan di akaun pencarian pekerja Guerrilla Games, iaitu Life at Guerrilla.
Dalam satu tweet, Guerrilla telah mendedahkan yang mereka sedang membangunkan beberapa projek, iaitu Horizon Single-Player (SP), Online Project (OP) dan External Project (EP).
Guerrilla mendedahkan yang sebuah pasukan dalaman sedang membangunkan sebuah projek online berasingan yang menggunakan latar belakang universe Horizon. Game ini digambarkan akan menampilkan beberapa karakter baharu dan penampilan berstail yang unik, di mana rakan-rakan akan boleh mengembara ke dunia Horizon bersama.
Selain projek online itu, pendedahan Horizon Single-Player (SP) juga seolah-olah telah mengesahkan yang mereka sedang membangunkan game ketiga dalam pengembaraan Aloy. Tentunya SP ini tidak mengejutkan kerana Horizon Forbidden West telah meninggalkan satu plot yang tergantung.
Menarik untuk kita nantikan game yang bagaimanakah mereka sedang bangunkan untuk Online Project tersebut.

Join Guerrilla in Amsterdam as we work to expand the world of Horizon It's an exciting time to join us! We have many open roles across multiple departments, so check them out on our Careers page and apply today!https://t.co/G9tvnSkQQQ pic.twitter.com/Xqab1JGabV— Life at Guerrilla (@LifeAtGuerrilla) December 16, 2022


Dontnod Umumkan Game Baru: Tell Me Why Membawakan Tema Yang Cukup Kontroversi – Identiti Transgender

Dontnod Entertainment, studio yang membawakan Life is Strange, telah mengumumkan sebuah game terbaru, diberi judul ‘Tell Me Why’.
Sekali pandang, ia seperti sebuah game story yang biasa. Namun, sebenarnya, Dontnod dengan beraninya menampilkan sebuah tema yang cukup sensitif — iaitu identiti transgender.
Tell Me Why akan menceritakan sepasang kembar seiras, Tyler dan Alyson, yang teringat semula tentang bagaimana mereka dibesarkan semasa kanak-kanak di sebuah pekan kecil di Alaska. Dalam game ini, Tyler adalah “lelaki” transgender, atau dalam bahasa mudahnya, dilahirkan sebagai seorang perempuan, tetapi telah bertukar menjadi lelaki.
Sepanjang game ini berjalan, ia akan membawa pemain untuk menerokai dan mengingati zaman kanak-kanak daripada perspektif kedua-dua karakter ini. Apa sahaja keputusan yang dipilih oleh pemain sepanjang game ini akan menentukan kekuatan ikatan antara kembar ini, dan akan menentukan masa depan kehidupan kedua-dua karakter ini. Antara Alyson dan Tyler, tiada satu karakter yang akan lebih menonjol berbanding satu karakter yang lain kerana pemain akan bermain sebagai kedua-duanya.
Dontnod sememangnya pernah membawakan tema LGBT sebelum ini dalam Life is Strange. Namun, keputusan untuk membawakannya sebagai tema cerita utama serta mempromosikannya dengan lebih ke hadapan adalah sesuatu yang agak mengejutkan.
Tell Me Why adalah game pengembaraan yang memfokuskan kepada penceritaan, dikeluarkan secara berepisod. Ia akan mempunyai tiga episod dan kesemuanya akan dikeluarkan dalam jangka waktu musim panas 2020 (Jun-September).

Setakat ini, Tell Me Why hanya diumumkan untuk PC dan Xbox One. Belum diketahui lagi sama ada ia akan dilancarkan ke platform lain seperti game-game Dontnod sebelum ini ataupun tidak.


18 Video Game Paling Kami Tak Sabar Untuk Saksikan Di E3 2017

Kalau peminat bola sepak ada perlawanan akhir UEFA Champions League – sebuah perlawanan tahunan yang sangat dinanti-nantikan. Tak kisahlah kita penyokong kelab mana pun, perlawanan akhir ini pasti tidak akan kita lepaskan untuk tonton.

Untuk para gamers pula, kita ada acara Electronic Entertainment Expo (E3) yang mana pada setiap tahun di Los Angeles, Amerika Syarikat, kita akan disajikan dengan barisan video game, sama ada yang telah diumumkan sebelumnya atau pengumuman baru, memaparkan info-info dan video-video baru. Dan acara tahunan besar-besaran ini bakal kembali lagi dalam masa beberapa hari sahaja lagi.
JomBaca: Senarai Mega Apa Yang Best Di E3 – Press Conference, Livestream, Berita, Spekulasi Dan Macam-Macam Lagi!!
Daripada sekian banyak yang akan diperlihatkan di E3 2017 nanti, ini adalah senarai pendek 18 video game yang paling kami tak sabar untuk lihat di acara ini! Jom kita tengok!
1. Assassin’s Creed Origins

Kata insan-insan yang pakar dalam percintaan, kalau nak si dia rindukan kita, kita kenalah berjauhan seketika. Mungkin itulah taktik yang digunakan oleh Ubisoft apabila telah setahun merehatkan francais Assassin’s Creed.
Francais ini sejak pertama kali dikeluarkan, ia tidak pernah lekang untuk mengeluarkan sirinya pada setiap tahun. Dan apabila mereka merehatkan seketika siri ini, pastinya kita sudah mula rindu.
Dengan pelbagai info yang telah leaked, seperti latar belakang di Mesir dan tshirt yang memaparkan watak utama Assassin’s Creed Origins, semestinya game ini adalah antara game yang dinantikan di E3 2017.
2. Call of Duty: WWII

Kali ini Call of Duty akan benar-benar kembali kepada akarnya. Setelah beberapa siri yang sudah membawakan tema futuristik yang kurang digemari para peminat setia francais ini – tahun ini Sledgehammer akan menyajikan kita dengan latar belakang Perang Dunia Kedua!
Apa yang membuatkan kita lebih teruja tentang CoD kali ini adalah map yang akan dibawakan dalam multiplayer akan juga menampilkan lokasi-lokasi yang tidak terdapat dalam story campaign, serta paling best, Zombies Mode juga akan ditampilkan! Tembak zombi menggunakan senapang era Perang Dunia Kedua!
3. Days Gone

Di E3 tahun lalu, Sony telah memperlihatkan sebuah IP baru, iaitu Days Gone. Gameplay-nya cukup memukau. Membawakan tema pasca-apokalips dengan kehadiran zombi yang ya Tuhan, berdesup lajunya, ia memberikan satu nafas baru untuk game yang bergenre ini.
Sejak ia diperlihatkan buat pertama kali tahun lalu, tiada lagi info-info signifikan yang dikeluarkan oleh Sony tentang game ini, apatah lagi sebarang video baru. Dan ia telah membuatkan para peminat semakin dahagakan video gameplay baru untuk Days Gone semasa E3 2017 nanti.
4. Death Stranding

Sebuah lagi IP baru daripada Sony yang turut pertama kali diperkenalkan di E3 tahun lalu yang telah membuatkan para gamers tidak senang duduk. Iyalah, siapa yang tidak sabar untuk melihat pencipta siri Metal Gear dan ikon terkemuka industri gaming, Hideo Kojima membikin sebuah video game terbaru.
Membuat kita semakin tidak sabar untuk memainkan game keluaran terbaru Kojima ini adalah ia sedang dibangunkan menggunakan enjin game yang sama dengan Horizon Zero Dawn, dan ia bakal dibintangi oleh individu-individu terkenal seperti Guillermo Del Toro dan Mads Mikkelsen!
5. Destiny 2

Siri pertama Destiny suatu ketika dulu telah dilancarkan dalam keadaan yang agak rapuh. Walaupun begitu, ia tetap mengumpulkan sebilangan besar peminat tegar yang cukup setia menunggu kehadiran sekuel-nya, Destiny 2.
Setelah mendedahkan pelbagai maklumat dalam acara livestream yang berlangsung pada bulan lalu, Destiny 2 dijangka akan ditambahbaik selepas belajar daripada kesilapan-kesilapan sebelum ini. Apa-apapun, kita mahukan lebih banyak aksi-aksi gameplay terbaru untuk Destiny 2 di E3 2017 nanti seperti kebesaran map yang dijanjikan 4 kali lebih besar dari sebuah planet asal Destiny, custom match, kesinambungan cerita dari Destiny seperti kejatuhan Awoken.
6. Far Cry 5

Setiap kali siri Far Cry baru diumumkan, siapa sahaja yang tidak tertarik dengan konsepnya? Dunia open world yang cukup luas, aktiviti pemburuan, aksi-aksi memukau dalam pandangan first-person dan jalan ceritanya yang cukup baik. Dan untuk siri kali ini, Far Cry 5 dijangka menaikkan francais ini ke satu tahap yang lebih tinggi.
Far Cry 5 akan menyajikan kita dengan story campaign yang sentiasa boleh dimainkan secara co-op, jalan cerita yang menggunakan unsur-unsur keagamaan di Amerika Syarikat, customization watak protagonis yang lebih mendalam dan 3 watak sampingan yang lebih mengancam! Korang boleh baca segalanya tentang Far Cry 5 di sini.
E3 2017, tunjukkan kepada kami gamelay Far Cry 5!
7. God of War

Tidak sah untuk bercakap tentang game-game eksklusif PlayStation tanpa menyebutkan tentang God of War. Juga diumumkan pada E3 2016, Sony telah menjanjikan kita dengan sebuah lagi game God of War terbaru.
Apa yang membuakan God of War kali ini lebih menarik dan lain daripada yang lain? Semestinya penampilan Kratos dengan sifat yang lebih lembut dan “sejuk” sebagai seorang bapa kepada anak lelakinya. Di samping itu, kedudukan kamera semasa gameplay yang lebih dekat membuatkan gamers semakin tidak sabar untuk memainkan game ini, yang pastinya bakal memberikan satu nafas baru kepada francais ini.
Apa yang akan didedahkan Sony dalam E3 2017 nanti untuk God of War? Sama-sama kita nantikan!
8. Marvel vs Capcom Infinite

Game pertama crossover antara Marvel dan Capcom sejak tahun 2012, Marvel vs Capcom Infinite dijangka akan mengikut jejak kejayaan dan kebangkitan Street Fighter V.
Bulan Disember lalu, gameplay untuk game ini telah diperlihatkan buat kali pertama. Setakat ini, 8 karakter telah diumumkan secara rasmi bakal menghiasi Marvel vs Capcom Infinite. Ia dijadualkan untuk pelancaran pada bulan September.
9. Spider-Man

Sony semasa E3 2016 sememangnya cukup mengganas dengan barisan game-nya. Sebuah lagi game eksklusif mereka yang mendapat perhatian adalah Spider-Man. Tahun lalu, mereka hanya mengumumkan dan memperlihatkan sedikit teaser dalam bentuk video cinematic.
Diumumkan oleh wakil Marvel pada bulan April lalu, game ini dikatakan akan dilancarkan pada tahun ini. Hendak dilancarkan pada tahun ini tapi kami masih belum melihat gameplay-nya? Sekiranya mereka tidak mengumumkan sebarang penundaan waktu pelancaran, semestinya E3 2017 akan ditampilkan dengan gameplay game terbaru Spider-Man ini.
10. The Last of Us Part II

Apa yang perlu diperkatakan lagi tentang sekuel ini. Ia merupakan sekuel kepada siri asalnya yang sangat ditunggu-tunggu. The Last of Us Part II bakal menyambung kisah Ellie dalam dunia di zaman pasca-apokalips yang penuh misteri dan kehuru-haraan.
Diumumkan semasa PlayStation Experience 2016 pada bulan Disember lalu, ia telah memperlihatkan sebuah cinematic trailer yang cukup sayu dan penuh dengan tanda tanya. Dan sekuel ini bakal menghadirkan dirinya ke acara E3 buat kali pertama – apakah yang akan diperlihatkan? Gameplay? Tarikh pelancaran? Atau satu lagi cinematic trailer?
11. Middle-Earth: Shadow of War

Siri pertama action RPG yang berlatarkan The Lord of the Rings, iaitu Shadow of Mordor telah memberikan satu pengalaman yang cukup memuaskan. Ia menggabungkan jalan cerita dan gameplay yang cukup cemerlang, yang telah membawakan sebuah game yang sungguh baik.
Sekuel-nya yang telah diumumkan, Middle-Earth: Shadow of War akan menyambung kisah Ranger Talion dan hubungannya dengan golongan mistik Celebrimbor. Video gameplay dan dunia open-world-nya yang luas telah diperlihatkan, dan ia akan dilancarkan pada 10 Oktober 2017. Untuk E3 2017 kelak, kami mahukan lebih banyak gameplay!
12. Red Dead Redemption 2

Tidak perlulah kami perkenalkan lagi siri ini. Kejayaannya dalam Red Dead Redemption yang pertama telah membuatkan apabila siri kedua ini diumumkan, para pemain di PC terus membuat petisyen untuk ia juga dilancarkan di platform PC.
Red Dead Redemption 2 diumumkan pada Oktober 2016 dengan Rockstar mengeluarkan sebuah teaser yang sangat ringkas memaparkan suasana dan latar belakang game ini sahaja. Sejak pengumuman itu, tiada sebarang info rasmi daripada Rockstar. Dan pastinya kita mahukan lebih banyak info dan video untuk Red Dead Redemption 2 semasa E3 2017 nanti!
13. Star Wars Battlefront II

Walaupun siri pertamanya telah berjaya terjual dengan jayanya, namun ia tetap sebuah game yang mendapat kritikan yang cukup meluas dan sering digelar sebagai game yang “tak siap”. Para peminat seperti dirasuk Dark Side apabila mendapat sebuah game AAA yang mempunyai kandungan yang sangat sedikit.
Melalui apa yang telah didedahkan setakat ini, Star Wars Battlefront II kelihatan seperti telah belajar dari kesilapan (harap-haraplah). Dengan kehadiran story mode yang canon kepada timeline Star Wars, membawakan Hero dari pelbagai era, Space Battle, dan khabar angin yang mengatakan tiada lagi Season Pass akan diperkenalkan – ia kedengaran seperti sebuah game yang mantap.
14. Cyberpunk 2077

Cyberpunk 2077 dilaporkan adalah projek paling besar pernah diusahakan oleh CD Projekt Red, studio yang terkenal membawakan siri The Witcher. Sejak pertama kali memperlihatkan projek ini kepada umum pada tahun 2013, game ini umpama kurang mendapat perhatian yang secukupnya. Beberapa bulan lalu, game in dikatakan masih lagi dalam proses awal pembangunan.
Studio dari Poland ini telah membawakan kita pelbagai siri RPG yang cukup sempurna, lebih-lebih lagi The Witcher 3. Dan kita mengharapkan agar info tentang Cyberpunk 2077 dapat dikongsi dengan lebih banyak di E3 2017 nanti.
15. The Sims Mobile

Siri The Sims akhirnya akan dibawakan ke dalam versi mobile pula, seperti yang telah diumumkan pada 9 Mei lalu. Game yang mengetengahkan simulasi kehidupan ini akan dilancarkan di iOS dan Android pada suatu tarikh yang masih belum didedahkan.
Buat masa ini, ia hanya dilancarkan di Brazil. Adakah E3 2017 akan mengumumkan tarikh pelancaran The Sims Mobile di seluruh dunia? Sama-sama kita nantikan!
16. FIFA 18

Strategi pemasaran EA Sports untuk FIFA 18 kali ini nampaknya begitu “menjadi”. Selang beberapa hari selepas Cristiano Ronaldo membantu Real Madrid menjuarai UEFA Champions League, EA Sports mengumumkan bintang dari Portugal itu sebagai penghias muka hadapan untuk keluaran terbaru mereka, FIFA 18.
Tetapi penghias muka hadapan saja tidak cukup. Selepas mengeluarkan teaser trailer, kami mahu melihat gameplay sebenar serta tarikh untuk mencuba versi demo – kerana untuk sesebuah game bola sepak, gameplay adalah segala-galanya.
17. PES 2018

Tidak sah berbicara tentang siri FIFA tanpa membuka kisah PES 2018 pula. Antara yang menjadi fokus utama oleh Konami untuk siri bola sepak terbaru mereka ini adalah pembaharuan yang signifikan di platform PC, selain akan menambahbaik gameplay dan grafik-nya.
Seperti juga FIFA 18, Konami telah mengeluarkan teaser trailer untuk PES 2018 yang memperlihatkan aksi FC Barcelona. Adakah tarikh untuk versi demo akan diumumkan pada E3 2017 nanti? Sama-sama kita tunggu!
18. Dissidia Final Fantasy NT

Para peminat setia siri Final Fantasy pasti sedang tersenyum lebar sekarang. Pihak Sony baru sahaja mengumumkan Dissidia Final Fantasy NT – bakal tiba awal tahun hadapan di PS4.
Game ini merupakan sebuah game fighting yang mengumpulkan pelbagai karakter dari pelbagai siri Final Fantasy, yang mana sebelum hanya terdapat di versi arcade. Kita dapat lihat sedikit gameplay daripada video trailer yang dapat kita saksikan di atas. Tapi kita belum puas! Kita mahukan gameplay yang lebih!

Ini adalah senarai game yang kami tak sabar untuk lihat di E3 2017 – macam mana pula dengan senarai game korang? Adakah sama dengan game-game pilihan kami atau ada yang tidak disebut dalam artikel ini? Kongsikannya dengan kami di ruangan komen!
Apa-apa pun, kalau korang tak nak terlepas sebarang berita-berita terkini sekitar E3 2017, teruskan bersama kami di JomGaming melalui platform-platform kami: Facebook, Twitter, Instagram, Youtube dan Telegram! Dapatkan juga jadual untuk livestream bagi setiap sidang media di E3 2017 yang akan diadakan di sini.


Terry Crews Akan Mengumumkan Sesuatu Di E3! Adakah Ianya Mengenai Doomfist?

Hati ini sudah tak sanggup dipermainkan Blizzard lagi.

Umum mengetahui, Terry Crews telah dicalonkan peminat untuk menjadi pelakon suara Doomfist, seorang hero di dalam Overwatch – game hero shooter daripada Blizzard. Bahkan, rakannya Dwayne ‘The Rock’ Johnson telah menyokong pencalonan ini. Terry Crews siap melawat Blizzard dan melakukan ujibakat dan bacaan skrip Doomfist beliau sendiri.
Tapi semuanya hanyalah permainan Blizzard semata-mata.
Tiada pengesahan sehingga kini berkenaan penglibatan Terry Crews bagi Doomfist mahupun di dalam Overwatch. Bagaimanapun, di dalam sebuah video, Terry Crews telah mengumumkan beliau akan membuat pengumuman besar di E3, sebuah konvensyen bagi segalanya tentang video game!
Saksikan minit ke 8:45 di dalam video di bawah! Sambil itu layan sekali video Terry Crews ini dan lihatlah gaming PC tajaan OldSpice buat beliau.

Agak-agak apakah yang akan diumumkan Terry Crews di E3 nanti? Kami masih menyimpan harapan pengumuman itu nanti akan berkaitan Doomfist. Kalau tidak, kitorang merajuk.


Trailer Baru Game Suicide Squad Yakinkan Pemain Kenapa Perlu Hapuskan Justice League

Setelah lebih setahun mengumumkan game terbaharu Suicide Squad, Warner Bros. dan Rocksteady telah mengeluarkan satu lagi trailer baharu.
Trailer kali ini lebih memfokuskan kepada jalan cerita yang bakal ditampilkan ke dalam Suicide Squad: Kill the Justice League. Walaupun masih belum berkongsikan sebarang gameplay, trailer ini memaparkan mengapa Task Force X benar-benar perlu menghapuskan Justice League.
Task Force X ini terdiri daripada Harley Quinn, Captain Boomerang, Deadshot dan King Shark.
Jom layan:

Tiada gameplay diperlihatkan buat masa ini, namun menurut pendedahan sebelum ini, Suicide Squad: Kill the Justice League adalah sebuah game action-adventure shooter.
Suicide Squad: Kill the Justice League akan dilancarkan pada tahun 2022 untuk PS5, Xbox Series X dan PC.


Lebih Daripada 6,000 Game Telah Dikeluarkan Di Steam Dalam 2017, Hampir Menyamai Semua Game Dikeluarkan Pada 2005-2015

Tahun 2017 masih belum berahkir, namun Steam sudah mengeluarkan rekod untuk jumlah video game yang telah dikeluarkan pada tahun ini

Sejak awal tahun ini, terdapat lebih dari 6,000 video game yang telah dikeluarkan di Steam. Data ini dikongsi di Twitter oleh seorang penganalisis bernama Daniel Ahmad. Yang berkata data itu telah diambil sejak pada awal November.
Jumlah itu telah menunjukkan peningkatan dari tahun ke tahun. Apa yang menariknya, jumlah 6,000 itu bukanlah bilangan video game terbesar dalam sejarah Steam. Ia lebih dari itu. Jumlah 6,000 itu adalah hampir sama banyak dengan video game yang dikeluarkan di Steam dari tahun 2005 sehingga 2015.
https://twitter.com/ZhugeEX/status/928680024512892929
Ini juga ada kaitan dengan pelancaran penggantian Steam Greenlight, Steam Direct pada bulan Jun. Steam Direct dicipta untuk memudahkan pembina video game untuk mengeluarkan video game mereka di Steam, tapi Valve mengharapkan bayaran $100 akan menghalang pengilang aset dan produk shovelware lain.
Ini nampaknya tidak berhasil kerana pengguna masih boleh cari video game jenis itu di Steam. Penyelesaiannya, menurut Valve, adalah dengan melakukan perubahan cara Steam beroperasi kepada pengguna. Memastikan game itu dapat ditanam. Proses beberapa langkah ini bermula dengan algoritma cadangan yang cuba untuk mencipta profil berdasarkan apa yang dicari dan diminati mengikut citarasa pengguna Steam.
Ini juga membawa kepada Steam Curators, sistem yang akan mendapat kemaskini tidak lama lagi untuk menjadikannya lebih relevan. Discovery Queue dan pilihan carian baru mungkin juga akan memudahkan pengguna. Tapi kita perlu masih menunggu sebelum semua sistem ini akan berfungsi kepada pengguna sebelum kita boleh betul-betul memutuskannya.


Steam Winter Sale 2017 Telah Pun Bermula!

Steam sale kembali buat kali terakhir untuk tahun ini.

Winter Steam sale kembali menyelit untuk tahun ini dengan pelbagai diskaun untuk pelbagai game terbaik. Berikut adalah antara diskaun yang terbaik yang boleh didapati kali ini.

Astroneer – RM30.40 (20 peratus)
Assassin’s Creed Origins – RM153.30 (30 peratus)
Dark Souls III – RM42.50 (75 peratus)
Elite: Dangerous – RM24.75 (75 peratus)
Inside – RM19.00 (50 peratus)
Just Cause 3 – RM15.75 (85 peratus)
Prison Architect – $7.50/£5/€7 (75 peratus)
Pyre – RM19.00 (50 peratus)
Rainbow Six Siege – RM20.99 (40 peratus)
Stories Untold – RM7.82 (66 peratus)
The Witcher 3: Wild Hunt – RM51.60 (60 peratus)
Vanquish – RM20.00 (50 peratus)
Watch Dogs 2 – RM74.46 (66 peratus)

Korang pun jumpa diskaun yang menarik? Kongsi di ruangan komen!


Dead Space 2 Dan 3 Kini Boleh Didapati Untuk Xbox One Backward Compatibility

Senarai video game yang menyokong Xbox One backward compatibility dilihat semakin banyak. Syarikat itu telah mengumumkan penambahan kedua-dua game Dead Space 2 dan Dead Space 3 ke dalam senarai, memberikan peminat francais itu untuk membolehkannya bermain game Xbox 360 itu di Xbox One. Kedua-dua game itu menyertai siri pertama yang telah lama diletakkan ke dalam senarai beberapa bulan lalu.

Penambahan ketara itu membolehkan peminat Dead Space boleh bermain ketiga-tiga game francais utama di konsol Xbox generasi terkini. Korang perlu ada disk atau digital copy untuk bermain game Dead Space dengan menggunakan backward compatibility, sama juga dengan game-game lain.
Antara game lain yang menyertai kedua-dua game ini dalam senarai terbaru itu ialah, Survival: Shadows of Katmai, Hunting Expiditions, Dangerous Hunts 2013 dan Alaskan Adventures.
Jika korang ada disk fizikal, hanya masukkan ke dalam konsol untuk mulakannya. Walau bagaimanapun, kepada korang yang membeli versi digital, korang boleh mencarinya di bawah “My Games and Apps” -> “Ready to Download”.

Enam game ini menyertai beratus-ratus lagi game dalam senarai Xbox backward compatibility. Game-game yang menyokong ciri ini merangkumi tajuk-tajuk klasik sehinggalah ke tajuk-tajuk popular dan tajuk-tajuk kecil. Korang boleh lihat senarai penuh di sini.


Overwatch Kini Telah Menarik 25 Juta Pemain, Umum Blizzard

25 juta Heroes di seluruh dunia – adakah anda salah seorang daripadanya?
Blizzard telah mengumumkan di Twitter bahawa Overwatch kini telah menarik pemain seramai 25 juta sejak ia dilancarkan pada Jun 2016 lalu.

The world needs heroes, and over 25 MILLION have answered the call!
The fight for the future isn't over yet, though… Are you with us? pic.twitter.com/aVoON7QwMB
— Overwatch (@PlayOverwatch) January 26, 2017
Overwatch telah menunjukkan bahawa game ini telah menjadi fenomena global dalam jangka masa yang sangat singkat. Tidak kurang dari sebulan ia dilancarkan di PC, PS4 dan Xbox One, ia telah mempunyai 10 juta pemain. Ia kemudian telah bertambah kepada 20 juta pemain pada Oktober 2016.

Overwatch kini sedang berada dalam musim Year of the Rooster sehingga 13 Februari.


The Division 2 Membuka Free Play Weekend Bermula 13 Jun Selama 4 Hari

Ubisoft mengumumkan tarikh free weekend The Division 2 (TD2) bermula dari 13 hingga 16 Jun untuk PC, Xbox One dan PS4.

Untuk mendapatkan freeplay ini, boleh didapati dari sini:

PC – Download game client dari Ubisoft Store
PS4 – Download dari PS Store tanpa penggunaan PS+
XB1 – Download dari Xbox store dan memerlukan langganan Xbox Live Gold

Kepada mereka yang meraskan game ini kena dengan citarasa setelah cuba free play, TD2 boleh dibeli dengan potongan harga sebanyak 35% di sini sebelum 24 Jun 2019. Progress freeplay boleh di-carry-over setelah membeli game ini selepas tarikh free play.
Peringatan bahawa game ini adalah untuk 18 tahun ke atas di atas sebab penggunaan bahasa dan aksi brutal.
Kepada mereka yang ingin LFG dan mencari rakan-rakan serta persoalan tentang game ini boleh mencuba bertanya di group komuniti The Division Malaysia di Facebook.
Untuk maklumat lanjut tentang pengumuman TD2 di E3 termasuk expansion percuma sepanjang tahun boleh rujuk di sini.


Until We Die: Boleh Beli or Boleh Blah!?

Mulakan, bina penempatan, benteng pertahanan dan terus bertahan sehingga ke akhir hayat. Itulah cabaran yang bakal dihadapi oleh pemain dalam game Until We Die.

Until We Die merupakan sebuah game bergenre base defense strategy shooter yang dibangunkan dan diterbitkan oleh Pixeye Games untuk platform PC dan Nintendo Switch. Dalam game ini, pemain akan cuba untuk bertahan selama mana yang mungkin dari hari ke hari daripada ancaman raksasa mutan yang mengganas di kawasan kereta api bawah tanah metro.
Cerita
Plot Until We Die bermula apabila sebuah meteor besar yang terhempas di negara Rusia telah menyebabkan terhasilnya raksasa mutan yang mula menguasai dan menyerang manusia. Populasi manusia pula terpaksa berpindah ke kawasan metro di bawah tanah untuk membina penempatan baharu.

Bagi penulis, jalan cerita Until We Die hanyalah ringkas dan mudah difahami untuk menggerakkan pemain terus kepada gameplay. Namun, pemain boleh mengetahui dengan lebih lanjut mengenai informasi di dunia luar menerusi teks-teks yang boleh di-unlock semasa bermain.
Gameplay
Gameplay dimulakan dengan pemilihan 2 karakter, Ivan dan Anna. Setiap dari mereka ada kelebihan masing-masing seperti mempunyai kekuatan lebih semasa menembak dan boleh pulihkan nyawa semasa mengutip barang. Ada 3 difficulty disediakan iaitu normal, seasoned dan nightmare. Setiap satunya akan mengurangkan kelebihan-kelebihan yang diberikan kepada pemain.
Kemudian pemain akan dihantar ke kawasan bawah tanah metro. Di sinilah pemain akan mula membina penempatan dan benteng pertahanan. Objektif utama pemain adalah untuk bertahan selama 30 hari daripada serangan raksasa mutan yang selalu menyerang apabila malam menjelma. Halang raksasa daripada musnahkan generator kuasa, jika gagal pemain perlu ulang semula dari hari pertama.

Namun pada waktu siang, pemain boleh mencari dan mengutip segala bahan-bahan penting seperti scrap metal dan food. Scrap metal digunakan untuk membina binaan penting seperti kubu, khemah, khemah unit dan sebagainya. Manakala food digunakan untuk diberikan kepada merchant dan membina unggun api untuk tujuan pemulihan nyawa.
Semestinya, pemain tidak keseorangan dalam misi ini. Setiap hari merchant akan menghantar orang baru untuk membantu pemain sama ada menjaga kubu pertahanan atau mengikut pemain mencari bahan-bahan penting. Jumlah penduduk boleh ditambah apabila pemain membina khemah.

Pemain boleh bergerak ke kiri dan kanan serta berlari. Pemain juga boleh membawa seberapa ramai orang bawahan. Terdapat juga 2 kelebihan khas yang boleh digunakan oleh pemain semasa berlawan seperti menggunakan perisai atau menggunakan grenad.
Selain membina benteng pertahanan dan khemah. Pemain juga perlu membina khemah unit. Setiap orang baru yang sampai boleh ditukar kepada unit-unit lain dari unit biasa, unit jurutera, unit infrantri, unit sniper dan banyak lagi. Setiap satu darinya mempunyai tugas tersendiri.

Unit jurutera bertindak untuk melakukan penyelidikan teknologi, menguatkan lagi dan memulihkan benteng pertahanan serta menghidupkan generator. Unit infantri pula bertindak sebagai penjaga dengan menggunakan senjata api. Manakala unit biasa pula bertindak sebagai mencari dan mengutip bahan-bahan penting.
Pemain akan membina bangunan-bangunan baru dari kawasan kiri dan kanan metro. Dalam masa yang sama perlu membuka kawasan baru yang dihuni oleh raksasa demi meluaskan lagi penempatan dan pertahanan. Ini kerana lebih lama pemain dapat bertahan, raksasa mutan yang baharu dan kuat akan muncul.

Jika pemain dapat bertahan lebih lama, pemain akan diberi pilihan 2 perks yang dapat memberi kelebihan kepada pemain. Perks ini boleh memberikan pemain sama ada tambahan orang baru, unit biasa dapat berkerja dengan lebih pantas atau memberi lebih banyak scrap metal.
Scrap metal amatlah penting dalam game ini kerana jika pemain hilang satu kubu pertahanan, kubu yang telah musnah itu akan perlu dibina semula dengan menggunakan scrap metal. Adakalanya, pemain akan kekurangan scrap metal jika pemain cuai membiarkan kubu diserang raksasa. Bukan itu sahaja, binaan seperti khemah juga akan musnah jika pemain gagal bertahan. Dan setiap binaan memerlukan jumlah scrap metal yang berbeza.

Apabila tiba waktu malam, pemain akan berhadapan dengan serangan raksasa mutan dari arah kiri atau kanan. Teks yang memberi amaran kepada pemain dari mana arah musuh datang tidak memberikan ia sebagai petanda amaran kepada pemain untuk bertindak cepat. Sebaliknya, pemain bertindak lambat kerana diganggu oleh kotak teks yang besar.
Ketiadaan mini map semasa ekspedisi dan untuk mengetahui dari mana arah musuh datang juga menyukarkan pemain dalam game ini. Pemain hanya akan tahu keadaan menjadi kritikal apabila kubu pertahanan menjadi dari warna kuning kepada merah dan pada masa itu pemain sudah terlambat untuk menyelamatkan kubu tersebut kerana pemain sedang sibuk menjaga kubu lain.

Menjaga setiap perimeter juga boleh menjadi sukar di awal permainan apabila pemain belum mendapat unit infranti. Ini kerana berlari memakan stamina, dan untuk menjaga perimeter yang semakin luas boleh menyukarkan kerja pemain. Penulis mengharapkan pembangun menambah perk seperti menambah stamina kepada larian pemain.
Semasa pemain bersama unit-unit lain, karakter pemain akan bertindih dengan karakter-karakter lain. Ini menyukarkan pemain untuk melihat nyawa pemain yang hanya dapat dikesan melalui perubahan warna karakter yang bertukar merah. Pembangun mungkin boleh menambah bar nyawa untuk memudahkan pemain melihat nyawa karakter.

Kadangkala juga penulis berhadapan dengan masalah serangan yang dilontarkan kepada pemain. Ada masanya pemain akan mati dengan cepat dan ada masanya tidak. Penulis dapati ada ketidakseimbangan dari segi damage output kepada pemain.
Walaupun terdapat beberapa isu kecil, namun game ini masih memberikan cabaran kepada pemain dari segi bagaimana untuk mengawal sumber tenaga, orang-orang bawahan dan juga menghadapi ancaman serangan raksasa mutan. Pembangun juga akan mengeluarkan unit dan peta baharu menerusi kemaskini di masa depan.
Grafik

Until We Die menggunakan grafik pixel 2D seperti siri game Metal Slug. Setiap pergerakan karakter menarik dan lancar. Efek letupan dan cahaya dari senjata api juga nampak jelas. Malah rekaan raksasa mutan juga nampak menggerunkan cuma tidak mempunyai pelbagai jenis. Rekaan kawasan di sekitar metro nampak cantik, menakutkan dan menjijikkan.
Muzik dan bunyi
Bagi penulis, muzik dalam game ini hanya biasa-biasa sahaja tapi masih mampu melahirkan rasa suspen dan aksi kepada pemain. Namun, efek bunyi seperti tembakan dan letupan sememangnya kuat dan memberi kesan. Bunyi dari raksasa pula hanya generik.
Jika korang berminat untuk bermain game Until We Die. Korang boleh dapatkannya di Steam.
Keputusan – Boleh Beli or Boleh Blah?
Until We Die sememangnya memberikan cabaran kepada pemain dari segi bagaimana untuk menguruskan sumber seperti scrap metal dan food untuk membina penempatan, kubu pertahanan dan binaan lain. Orang-orang bawahan pemain juga perlu dijaga supaya mereka tidak mati di tangan raksasa mutan. Semua itu dapat dihalang dengan memberikan kelengkapan canggih dan kubu pertahanan yang kuat kepada mereka.
Grafik pixel 2D yang seperti Metal Slug memang nampak menarik dan cantik untuk dilihat. Walaupun terdapat beberapa isu kecil seperti tiada mini map dan masalah stamina larian. Tapi itu tidak dapat menghalang korang daripada bermain game ini. Adakah korang sudah bersedia untuk bertahan selama 30 hari?
+ Gameplay yang mencabar+ Grafik pixel 2D yang cantik+ Efek bunyi yang baik
– Tiada mini map – Muzik yang biasa– Masalah stamina larian– Ketidakseimbangan dari segi damage output


Domain “Red Dead Online” Telah Didaftarkan Oleh Penerbit GTA

Drama usik-mengusik tentang siri Red Dead nampaknya menjadi semakin menarik dengan laporan terbaru ini.

Kelmarin dan semalam, Rockstar telah mengusik para peminatnya dengan dua gambar yang sememangnya telah menggongcangkan hati dan perasaan peminat setia siri Red Dead. Terbaru, nampaknya domain reddeadonline.com telah didaftarkan oleh penerbit siri Grand Theft Auto dan Red Dead, Take-Two.
https://twitter.com/billwright/status/788235070079393792
Lebih menarik, apabila kita pergi ke laman reddeadonline.com, ia akan redirect ke laman web rasmi Rockstar yang terus memaparkan gambar yang telah mereka muat naik sebelum ini.

Bilakah Rockstar akan mengumumkan apakah game seterusnya yang akan didedahkan? Sama-sama kita nantikan!


DotA 2: The International 2018 – Berapa Banyak Prize Pool Kali Ini?

The International 2018 semakin hampir dan sekarang sedang berlangsung peringkat Open Qualifiers pula. Soalan penting: Agaknya berapa prize pool kali ini untuk TI8?

Setelah pelancaran Battle Pass untuk TI8 yang berlangsung pada bulan Mei 2018 baru-baru ini, prize pool yang telah dikumpulkan setakat ini adalah lebih kurang USD14,640,00++.
Open Qualifiers juga telah ditentukan. Nama-nama pasukan yang besar di rantau Amerika Utara, Amerika Selatan, Eropah, South East Asia dan CIS. Tetapi yang paling menyedihkan adalah Natus Vincere, pasukan yang buat pertama kali menaikkan nama Dota 2 tidak dapat ke pusingan qualifier.
Pasukan yang akan bertarung adalah seperti berikut:
China:

CIS:

Amerika Utara:

Amerika Selatan:

Eropah:

South East Asia (SEA)

Dengan perlawanan qualifying round yang akan datang, pasukan manakah yang anda menyokong? Penulis semestinya menyokong BAE sebab BAE is Malaysians. Nantikan perlawan mereka yang akan datang.


Rocket League: Main Secara Percuma di PC Sekarang Sepanjang Hujung Minggu Ini!

Siapa yang masih belum cuba game yang menjadi kegilaan ramai ini, ini adalah peluang untuk anda merasainya!

Pada hujung minggu ini, gamer di PC boleh mencuba Rocket League secara percuma melalui Steam. Berikut adalah waktu yang diberikan oleh Psyonix untuk para pemain yang belum membeli Rocket League untuk mencubanya (waktu Malaysia):

Mula: 22 April 2016, 1:00 pagi
Tamat: 25 April 2016, 4:00 pagi

Apabila telah mencubanya secara percuma, anda akan diberikan diskaun sebanyak 40% untuk membeli game penuh. Tawaran ini dibuka sehingga 26 April 2016, 1:00 pagi (waktu Malaysia).
Pihak Pyonix juga tidak melupakan mereka yang telah membeli game ini. Diskaun 20% juga diberikan kepada mereka untuk membeli semua bundle dan DLC.
JomBaca: Rocket League: DLC Bola Keranjang Akan Tiba 26 April, Jom Tonton Trailer!